Iruñategi proiektuak 14 maparen bidez islatzen ditu Iruñeak dituen 1.958 baliabide asoziatiboak, instituzionalak, gizarte-ekonomiakoak eta herritarren\nMapek baliabideak kokatu, sailkatu eta zehaztu dituzte, eta Iruñeko elkarteen ataritik deskarga daitezke\nIruñeak 1.958 baliabide ditu guztira, asoziatiboak, instituzionalak, gizarte-ekonomiakoak eta herritarren ekimenekoak,auzoetan banatuta. Iruñategi proiektuak 14 mapatan islatu du hiriko gizarte-errealitatearen argazki hori, eta goizean Kondestablearen jauregian aurkeztu diren mapa horiek herritar guztien kontsultarako zein deskargarako prest daude. Iruñategi proiektua Iruñeko elkarte-mugimendu eta gizarte-ekimenaren garapena zein egungo egoera aztertu eta aintzat hartzeko xedez jarri zen abian, etorkizunean, haiei zuzendutako ekintzak, programak eta proiektuak diseinatzeko.\nIruñategik egiazko argazkia egiten du hiriko 13 auzoetan dauden baliabide asoziatiboei, instituzionalei, gizarte-ekonomiakoei eta herritarren ekimenei buruz; eta, horrela, ikuspegi bat eskaintzen du auzo bakoitzean eta hiri osoan dagoen komunitate-sareari buruz, horiek indartzeko bidea emateari begira. Herritarren Partaidetzako eta Gizartea Ahalduntzeko zinegotzi ordezkari Mikel Armendárizek eta Alorreko zuzendari Antso Fernándezek goizean aurkeztu dute Iruñategi proiektua, Iruñeko Udalaren eta elkarteen arteko urte eta erdi baino gehiagoko elkarlanaren emaitza. Herritarren Partaidetzako teknikariek ere, Ana Etxalekuk eta Elian Peñak, hitz egin dute egindako lanaren xehetasunak azaltzeko. 2017ko otsailean datuen bilketa eta baliabideen sailkapena hasi ziren, ekimen honen lehenbiziko urratsetan. Egungo elkarteen errolda zein erregistroetatik eta herritarrekin zein gizarte- eta elkarte-ehunarekin elkarlanean egindako landa-lanetik abiatuta hautatu da informazioa.\n2018ko urte honetan bildutako datuak alderatu eta ebaluatu dira, lurralde- eta sektore-esparruko eragileekin elkarlanean, eta mapak diseinatu dira. Aldaera elkarreragilean, Iruñategi txertatuta egongo da Iruskan delako atarian, Udalak Iruñeko informazio geografikoa eskuratzeko berriki garatu duen horretan Etengabe eguneratzen arituko da eratuz joango diren baliabideak aurkezteko.\nBaliabideak auzoen, tipologiaren, erreferentziazko biztanleen edo jardueraren arabera\n14 mapa osatu dira, hiria banatutako 13 auzoei dagozkienak eta beste plano orokor bat, Iruña osoaren laburpen modura. Mapek informazio osoa dute eskuragarri gaztelaniaz eta euskaraz, eta liburuxka-formatuan argitaratu dira. Aurrealdean mapek auzoaren proiekzioa erakusten dute, eta baliabide guztien kokapen geografikoa adierazten dute, zenbakituta eta bakoitzaren ikurraren arabera identifikatuta. Atzealdean baliabideak ordenatuta erakusten dira, honakoak jasota: izen osoa, deskribapen laburra, posta-helbidea -egoitza badute edo leku jakin batean biltzen badira-, posta elektronikoa eta web-helbidea. Edukiak eskuragarri daude gaztelaniaz eta euskaraz.\nIzan ere, auzoetan kokatzeaz gain, baliabideak tipologiaren, zuzentzen zaizkien biztanleen edo jardueraren arabera sailkatu dira. Zehazki, tipologiak asoziatiboak, instituzionalak, gizarte-ekonomiakoak edo herritarren ekimenekoak diren arabera banatzen ditu baliabideak. Biztanleei dagokienez, haurrei eta nerabeei, gazteei, helduei, adinekoei edo hainbat belaunaldiko jendeari zuzendutakoak diren arabera banatzen dira. Azkenik, jardueraren araberako espektro zabalago batean, baliabideak arlo hauei lotuak izan daitezke: herritarren segurtasuna; hirigintza eta etxebizitza; dibertsitate funtzionala; kultur aniztasuna; turismoa; osasuna eta ongizatea; ogasuna, ekonomia eta enplegua; hezkuntza; alderdi politikoak eta sindikatuak; gizarte-ekintza; erlijioa eta espiritualtasuna; kirola; lanekoa eta profesionala; kultura; ingurumena; administrazio publikoa; aktibismoa; gizonen eta emakumeen arteko aukera-berdintasuna; eta LGTBI.\nInterneten bidez ikusi eta deskargatu ahal izateaz gain, auzoetan dagokien maparen laburpena izango duen argibide-taula paratuko da, herritarrek kontsulta dezaten. Argibide-taulak udal-eraikinetan kokatuko dira, eta bertan mapak jasoko dituzten liburuxkak guztiendako eskuragarri jarriko dira. Toki hauetan paratuko dira: Kondestable Civivoxean, Zabalgune, Sanduzelai, Juslarrocha, Mendillorri, Milagrosa eta Iturramako Civivoxetan, Txantrea eta Etxabakoitzeko liburutegietan, Buztintxuri, Lezkairu -Santa María la Real eta Ermitagaña- Mendebaldeako GEZKetan, eta Donibaneko Auzo Unitatean. Erripagaña - Beloso - Bidezar zonaldean kokapena zehazteko dago.\nZehazki, antzeman eta aztertutako 1.958 baliabideetako 1.397 asoziatibotzat jotzen dira, 507 instituzionaltzat, 16 ekonomia sozial eta solidariokotzat eta 38 herritarren ekimenei lotzen zaizkie. Auzoka, ia baliabideen % 40 Zabalguneetan eta Alde Zaharrean daude, 396 eta 352, hurrenez hurren. Donibanen, Ermitagañan eta Mendebaldean 246 baliabide erregistratu dira, Arrotxapean 192, Milagrosa, Arrosadia eta Azpilagañan 163, Iturraman 152 eta Txantrean 151.\nElkarte-mugimendurako web-atari berria\nGoizean ere aurkeztu den web-atari asoziatibo berriaren bidez deskarga daitezke auzo bakoitzeko baliabideak jasotzen dituzten mapak. Web berri bat da, http://asociaciones.pamplona.es, hiriko elkarte eta kolektiboen informazio- eta partaidetza-gune izateko Iruñeko Udalak abiatuta, non alta egin eta are beren webgunea eduki ahal baitute, doan.\nHorretarako, Udalak hiru aukera eskaintzen ditu, elkarteen behar eta nahien arabera. Alde batetik, bakarrik oinarrizko argibideetarako gunea eduki nahi duten elkarte eta kolektiboek beren erreferentziak eduki ahalko dituzte, hala nola kontaktua, kokapena, elkartearen deskripzioa eta sare sozialetarako estekak, halakorik badute. Beraien webgunea edukitzeko aukera ere eskaintzen da, aukera zabalagoa dena, aurreko guztia eta, horrez gain, agenda, berriak, bideoak eta irudiak barne hartuta. Azkenik, entitateak bere webgunea badu dagoeneko, web-atari asoziatibo berri honetatik esteka bat ezarri ahal da.\nAlta egiteko http://asociaciones.pamplona.es web-atarian sartu besterik ez dago, eta urrats-sorta bat egin, webgune bat sortu ala bakarrik dagoenaren esteka jarri nahi den zehaztuz, elkartearen datu orokorrak (izena, kontaktua...) emanez, jarduera-mota edo adin-taldea, baita islatu nahi den edozein argibide ere. Zentro. Elkarlaneko gunetik prozedura honi buruz aholku emango da, ordutegi honetan: astelehenetik ostiralera, 9:00etatik 14:00etara eta 17:00etatik 20:00etara.\nHorrez gain, Iruñeko web-atari asoziatiboak baditu elkarteek argitaratutako informazio eta edukiak jasotzen dituen albiste-atala, eta entitateak izen, jarduera, lurralde eta / edo adin-taldearen arabera kontsultatu eta aurkitzeko bilatzailea. Horri dagokionez, lan egiten ari da, hiriko baliabideak dituzten mapak deskargatzeko aukeraz gain, bilaketa hori mapa georreferentziatuan egiteko aukera ere gehi dadin.\nIruñean, 2018ko urriaren 26an\nIruñategi proiektuak 14 maparen bidez islatzen ditu Iruñeak dituen 1.958 baliabide asoziatiboak, instituzionalak, gizarte-ekonomiakoak eta herritarren (97.5 Kb)\nIruñategi proiektuak 14 maparen bidez islatzen ditu Iruñeak dituen 1.958 baliabide asoziatiboak, instituzionalak, gizarte-ekonomiakoak eta herritarren (253.4 Kb)


Goi Tentsioko linea proiektuari buruzko hitzaldi informatiboa, Irurtzunen | Sustrai Erakuntza Fundazioa\nes 9 Mar 2012 - Tentsio altuko linea\nSustrai Erakuntza Fundazioa, Irurtzungo Udalaren laguntzaz, gure bailaran proiektaturik dauden azpiegitura batzuei buruzko kanpaina informatiboa garatzen ari da aurtengo 2012an. Horien artean, “Red Eléctrica Española (REE) delakoak eskainitakoa dago, Lizarraldea eta Itsaso (Gipuzkoa) artean tentsio handiko linea berri bat (400KV takoa) instalatzearena alegia.\nIbilbidean dauden 69 aukeretatik gehienek Irurtzunek Arakilekin (Errotzetik edo Txurregi eta Gaztelu artetik) eta Izarekin (Gulina, Aginaga…) dituen mugak zeharkatzen dituzte. Ibilbidearen mapak ikusi. Aurreikusitako alternatiba guztiek ez dute Sakana zeharkatzen, beraz, proiektu honen argumentua, energia elektrikoaren hornidurarekin egon daitekeen arazoren bat konpontzeko ez dela antzeman daiteke.\nEgoera honen aurrean, eta 2011eko irailaren 9an Irurtzungo Udalak hartutako hitzarmenarekin batera, garrantzitsua iruditzen zaigu kaltetutako herritarrak, gurea bezalakoak, proiektuaren inguruan, bere eraginak babesteko ditugun eskubide eta baliabideez informatzea.\nHitzialdiaren eguna: 2012ko martxoak 15, osteguna\nLekua: Irurtzungo udaletxea\nInformazio gehiago: http://nolineadealtatension.blogspot.com/\n← Etxabakoizko AHTaren Planari Epaitegi Gorenean helegitea aurkeztua Orkoiengo biomasa erraustegiaren kontrako alegazio txostenaren aurkezpen publikoa →


Ahalegina Koparen zazpigarren edizioa | Athletic Club\nHasieraAlbisteakAhalegina Koparen zazpigarren edizioa\nAhalegina Koparen zazpigarren edizioa\nAdimen desgaitasuna duten 150 pertsona inguruk parte hartu dute Fundazioak antolatutako torneoan\n2019ko urr. 7a\nIgandean, urriak 6, Ahalegina Koparen zazpigarren edizioa izan da Lezamako instalazioetan. Egun berezia da parte-hartzaileentzat zein beren senideentzat, baita Athletic Club Fundazioarentzat ere (www.fundacionathleticclub.eus). Jai-giroa izaten da egun osoan zehar, eta bukatzeko, sari banaketa egiten da. Horien artean, partidak jokatu dituzten taldeen ekipamendu originalak ematen dira. Aurtengo futbol txapelketa honetan Adizmi (Bizkaia), Gorabide (Bizkaia), Síndrome de Down Fundazioa (Bizkaia), Gaude (Bizkaia) eta Geu Be elkarteek parte hartu dute. Athletic Club Fundazioak horiekin lan egin ohi du, eta horietatik datoz Athletic Club Fundazioa Genuine taldeko kide gehienak. Arabako Apdema elkarteak ere parte hartu du Ahalegina Kopan.\nAthletic Club Fundazioak eguneko txapelketa hori antolatuko du Futbol 8 inklusibo-misto formatuan. Horrela, 150 futbolari horiek hamar talde desberdinetan banatu dira, kategoriak, jatorriak eta generoak nahastuz. Txapelketa honen eta Ahalegina (https://athleticclubfundazioa.eus/proyectos-sociales/ahalegina/) torneoaren helburua zera da: adimen-desgaitasuna duten pertsonen gizarteratzea sustatzea eta kirol eta aisialdi jardueretan parte hartzeko eskubidea bermatzea. Horrela, gainera, kirolaren balioak bultzatu nahi ditugu, jai-giro atseginean, emaitzei garrantzia handirik eman gabe.


HOST Zerbitzu arloko joerak eta berrikuntzak\n“Host” Basque Culinary Center-ek antolatutako topaketa gune bat da, non ostalaritzako zerbitzu arloaren praktika hoberen eta azken berrikuntzak elkar partekatzeko eta egungo errealitateen bitartez inspirazioan lagunduko duen. Zerbitzu arloan eta bezeroaren arretan garatu nahi duen pertsona orori zuzendua.\nGastronomia puntako sektore bihurtu da, non anfitrioia, bezeroaren esperientzi orokorrean ezinbesteko giltzarria da.\nEsperientzi honetan, profesional bikainek eskaintzen dituzten azken joerak eta kreatibitateak bat egiten dute, zerbitzu arloko profesionalek, eskaintzen dakiten harrera on eta arreta paregabez lagunduta.\nGure helburua, hausnarketaren bidez, mugimendu transformazio bat sortzea da, balore eta errekurtso berriak partekatuz, zerbitzu eta bezeroaren arretaren sektorean irudi berri bat sendotuz.\nIkusi hemen PROGRAMA guztia abenduaren azteartea 9 eta azteazkena 10-erako.\nEz galdu 2014ko edizioaren laburpen bideoa.\nEkonomia Zientzietan lizentziatu zen, baina benetan atsegin zuena sukaldatzea zen.\n25 urte bete ditu El Pais egunkariko kritika gastronomika egiten eta Madrid Fusión-eko lehendakaria da. Dozenaka liburu idatzi ondoren, zaletasuna bizimodu bihurtu du.\nJosep Roca i Fontané (Girona, 1967) El Celler de Can Roca jatetxeko sommelierra, jangela-arduraduna eta jabekidea da, bere bi anaiekin batera. Ikuspegi sistematikoa du egunero bere bezeroei El Celler zer den azaltzeko, alegia plazera sortzeko makina horren errealitatea. Berak hitz egiten du edariez eta jakiez, azaldu eta hobetu egiten ditu: hitzaren boterea, balio ezkutuak adierazteko magia.\nFertilati Didier, Alain, Gilbert\nQuique Dacosta jatetxeko taldekidea da 2007az geroztik. Hango maitrea da eta ezin hobeto betetzen du anfitrioiaren eta, areago, zeremonia-maisuaren eginkizuna. Haren profesionaltasuna eta esperientzia ezin garrantzitsuagoak izan dira Deniako jatetxea gaur egun munduko onenen artean egon dadin.\nGastronomiaren zalea da, oro har.\nGastronomika eta Viandar aldizkarietako zuzendaria da. Irratiko programa bat dauka Onda Ceron duela 10 urtetik, baina bizitza osoa eman du hainbat komunikabidetan kolaboratzen.\nHorrez gain, ekitaldiak antolatzen ditu mundu zabalean. Berak dio tabernaria, sukaldaria, ardogilea, sagardogilea, gaztagilea… dela, baina, hori bai, guztiz apala da.\nGaur egun eskolak ematen ditu Donostiako Basque Culinary Centerren, Gastronomia eta Sukaldaritza Arteen Graduko ikasleei, baita Sommeliertza eta Enomarketin Masterrekoei eta Zaleei ere.\nArturo Pardos Duque de Gastronia\nArturo Pardos ilusionista bitxi eta dotorea da, narratzaile kritikoa, hitz-egile ausarta, pentsalari lotsagabea, gastronomiari buruzko hizketa sarkastikoa eta kasuistikoa duen jenio bat. Gastronomiaren Antzerkirako agertokirik ederrenaren sortzailea da. Arkitektoa, irakaslea, marrazkilaria, idazlea, Daliren obran aditua, magoa, eta goren mailako jakintsua Freuden gastropentsamendu abstraktu eta xelebrean.\nAndrés Proensa Aguado Madrilen jaio zen, 1958an. Ardoetan espezializatutako kazetaria da eta Espainiako ardoez idazten duten adituetan eskarmentu handienetako bat dugu.\nLa Actualidad Española astekarian informazio orokorraz idazten jardun ondoren (1973-1979), Gourmets taldean sartu zen, eta ardoari buruzko informazioan espezializatu zen.\n40 urtez jardun du lanean jatetxe-arloko hainbat eremutan, ibilbide luzea eginez eta esperientzia ugari bereganatuz.\nBere lanbide-karrerari esker, lana hazkunde pertsonaleko eragilea izan da berarentzat. Hainbat sektoretako pertsonekin (jatetxe-arloko, diseinuko, giza baliabideetako eta kulturako profesionalekin) dituen harremanei esker, sukaldaritzaren munduaz duen ikuspegia zabaldu ahal izan du. Sukaldaritzak izandako garapenaren eta iraultzaren ikusle pribilegiatua izan da.\nPertsona bakoitzaren nolakotasunik onenak hautemateko konpromisoa eta grina duen profesionala da. Gizarte-erakundeen eta jatetxe- eta ostalaritza-arloetako enpresen gestioan eta zuzendaritzan esperientzia luzea metatu ondoren, beste norabide bat eman zion bere karrerari, bere benetako grinarekin eta gaitasun handiarekin lotzeko: pertsona bakoitzaren nolakotasunik handienak hautematea, haiengandik errendimendurik handiena ateratzeko.\nFilosofian lizentziatua da eta Tai-Chi, Giza Adierazpen, Antzerki, Psikodrama eta Dantza alorretako ikasketak egin ditu.\n25 urtetik gora eman ditu irakasten Antzertiko eta TAEko aktoreekin eta Musikene-Goi Mailako Musika Eskolako musikariekin, eta Basque Culinary Centerreko kolaboratzailea da hasiera-hasieratik.\n“Artearen esperientzia eta jokoaren bulkada sorkuntzan” izeneko laborategiko zuzendaria da. Diziplina anitzeko piezak ere zuzendu ditu, hala nola Bihozkadak dantza-antzerkia eta Isladak kantu, antzerki eta dantza.\nHorrez gain, eskolak ematen dizkie Basque Culinary Centerreko ikasleei “Zerbitzua eta Bezeroaren Arreta” lantegian.\nJatorri kroaziarra badu ere, Iruñean jaio zen istripuz, 1965ean. Arkitektura ikasi zuen Donostian eta Bartzelonan, eta 1996an Laia diseinu-lantegia sortu zuen. Ordutik hona, diseinu grafikoko eta industrialeko proiektuak egiten ditu. Donostiako erdialdean kokatutako Laia diseinu-lantegiak kultura gastronomikoari lotutako hainbat lan egin ditu.\nBerak egindako portzelanazko diseinu-lanak mundu zabaleko jatetxe eta hotel onenetan daude eta erakusgai egon dira Parisen, Washingtonen, New Yorken, Tokyon eta abar.\nErrenteriako Stick koktel-tabernako jabe eta tabernaria da. Espainiako koktel-txapelduna izan zen 2009an, eta espainiar ordezkaria izan zen Singapurreko munduko txapelketan.\nLehen liburua, “Cócteles internacionales y nuevas creaciones” izenburukoa, 2010eko abenduan argitaratu zuen, Everest argitaletxearekin. Hari esker Munduko Koktel Libururik Onenaren Gourmand Saria lortu zuen 2010ean.\nPatxik eskolak ematen ditu Euskal Herriko jatetxe-eskolarik onenetan: Basque Culinary Center, Luis Irizar eta abar.\nJatorriz kubatarra da, baina Espainiara emigratu zuen, eta Taberna de Alabarderoko Goi Mailako Ostalaritza Eskolan ikasi zuen, Sevillan.\nIkasketak bukatutakoan, lanbideari ekin zion Adria anaiek Bartzelonan duten Tickets jatetxeko 41 Grados koktelerian. Bertan, Marc Alvarez barra-arduradunaren laneko filosofia ikasteko aukera izan zuen.\nMr. Massó koktela sortu zuen, eta horren bidez Bacardi Legacy lehiaketa irabazi zuen, 2014an.\nGaur egun, Sevillako Alfonso XIII hoteleko ENA by Carles Avellan terraza-jatetxeko lehen tabernaria da.\nDavid Ríos, 2013an munduko bartender hoberena, 2010an Estatu mailan Gin Tonic txapelketako irabazlea, eta 2011an Gin Tonic Nazioarteko txapelketako irabazlea.\nBilboko Jigger Coctail cocteleriko nagusia, Nazioartean naiz Estatu mailan koktelerien artean hobenen artean kokatua dagoena. Mugaritz eta Aizian jatetxeetan Jangela nagusi eta Sumiller lan egindakoa.\nEgun, eskolak ematen ditu, kurtsoak,eta hizlari moduan aritzen da munduan zehar eta nazioarteko coctelerien eta munduko tabernen hoberetarikoen epaile bezala dabilena.\nOspe handiko profesionala da jatetxe-arloan. Relais & Chateau establezimendu entzutetsuan ekin zion Ibilbide profesionalari, eta ondoren El Racó de Can Fabes jatetxean aritu zen.\nGaur egun, Madrilgo Santceloni jatetxeko lehen maitrea da, baita erreferentziazko profesionala ere belaunaldi berrientzat, bere ilusioari, lanarekiko ardurari eta hobetzeko espirituari esker.\nThe Fat Duck jatetxeko zuzendaritza-taldeko kide garrantzitsua izan da 2014ko martxora arte.\nAnfitrioi bikaina da eta ardura eta hobetzeko gogoa ditu ezaugarri.\nHaren diskrezioari eta besteek behar dutena aurreratzeko gaitasunari esker, munduko profesionalik onenetako bat da.\nGaur egun sektoreko aholkularitzan dihardu, berak sortutako Dimitris “Dimi” Leivadas enpresan.\nFrancesc Altarriba Manlleu-n (Bartzelonan) jaio zen eta bere lanbide-bizitza ogiaren munduari eskaini dio. Berritzailea izan da beti, oinarrizko elikagai horren manufakturaren ikuspegitik, eta emankorra, produktu horren inguruan joera progresista bat eta debatea ireki duten proposamenen aldetik.\nASTEARTEA, 2014ko abenduaren 9a\nBCC Host-eko parte-hartzaileak hartu eta akreditatzea.\nHITZALDIA “Una sala maravillosa” (“Jangela zoragarria”)\nJosep Roca, El Celler de Can Roca jatetxeko sommelierra eta jabekidea.\nHITZALDIA “Ogia soilik. Jangelan lantzeko ikuspegi berri bat”\nHITZALDIA“El valor de la puesta en escena en la sala” (“Eszenaratzearen balioa jangelan”) Didier Fertilati, Quique Dacosta jatetxeko jangela-arduraduna.\nKafea Basque Culinary Centerreko ikasleek zerbitzatuko dute.\nJANGELAKO ELKARRIZKETAK “Algo más que una copa de vino” (“Ardo-kopa bat baino zerbait gehiago”)\nElkarrizketaren dinamizatzailea: Mikel Zeberio, Gastronomia-kazetaria.\nSommelierra Josep Roca, El Celler de Can Roca jatetxeko sommelierra.\nGastronomia-idazlea eta ardo-edalea. Arturo Pardos Gastroniako dukea.\nKazetari espezializatua Andrés Proensa, Kazetari\nHITZALDIA “Creando ilusión”(“Ilusioa sortzen”) Hitzaldia: BCC\nBazkaria Basque Culinary Centerreko kafetegian.\nAnfitrioia. Nola leialdu gure bezeroak haren balioen bidez.\nEskaintza aurkezteko diseinu grafikoa.\nOrdenagailu eramangarria gomendatzen dugu.\nMahai-tresnen zentzumenezko analisia.\nOgia soilik. Jangelan lantzeko ikuspegi berri bat\nKoktel-erakusketa. Desde el coctelero hasta el bartender (Koktel-egilearengandik tabernariarengana). Patxi Troitiño, Antonio Naranjo eta David Rios\nASTEAZKENA, 2014ko abenduaren 10a\nHITZALDIA: ”Decoración frente a la ornamentación” (“Dekorazioa versus apaindura”). Santos Bregaña\nHITZALDIA: “Como establecer criterios para una buena oferta y su venta” (“Nola ezarri irizpideak eskaintza eta salmenta ona egiteko”).Abel Valverde\nHITZALDIA: “Crea entusiasmo en tu equipo” (“Sortu gogoberotasuna zure taldean”) Dimitris Leivadas\nWorld Kafea: Talde txikitako dinamika jangelaren munduari buruzko solasaldia sortzeko, sektoreko liderrek zuzenduta eta dinamizatuta.\n“Observando lo que ocurre en la sala, el punto de vista del comensal” (“Jangelan gertatzen denari begira, mahai-lagunaren ikuspegia”).\nElkarrizketaren dinamizatzailea Joserra Calvo JMugaritz jatetxeko jangela-arduraduna.\nGastronomia-kazetaria Jose Carlos Capel, “EL PAIS” egunkariko gastronomia-kritikaria.\n“FOODIE” Jon Sarabia, bezeroa\nJatetxe-arloko aditua Juan Mediavilla, UPPS jatetxe-arloko aholkularitza-etxeko zuzendarikidea.\nEskaintza bat lantzea eta beste elementu grafiko batzuk. Santos Bregaña Elementu grafikoen garrantzia establezimenduaren irudiaren eragile eta saltzeko tresna gisa.\nAnfitrioia. Nola leialdu gure bezeroak haren balioen bidez. Upss: Mar Galindo Juan Mediavilla Nola egin hobeto komunikatzeko eta harremanetan jartzeko. Lantegi honetan anfitrioiaren baloreak landuko ditugu, hala nola enpatia, errespetua, apaltasuna, grina/iraunkortasuna, ondo egindako lana, talde-lana... gure bezeroak leiatzeko giltzarriak.\nMahai-tresnen zentzumenezko analisia. Nerea Sesemaga Gonzalo Alonso-Alegre Jateko orduan mahai-tresnaren garrantziaz ohartaraziko dugu. Zentzumenezko esperientzia biziko dugu, hainbat material erabiliz.\nGorpuztasuna: Ez-hitzezko hizkuntza. Plaza mugatuak. 20 lagun. Jasone Alba Jangelan gure mugimenduak kudeatzen ikasiko dugu, bai banaka bai taldeka. Gure gorputza egokitu. Arnasten duen gorputza, mugitzen dena, hitz egiten duena, pentsatzen duena, beti harmonian espazioarekin eta besteekin, edertasuna sortuz.\nOgia eta horren aukerak jangelan Francesc Altarriba Ogiaren kulturaren gaiaz arituko dira, eta produktu horren inguruan jangelan ematen diren kasuistikak aztertuko dira. Horren helburua beste ikuspegi batetik begiratzea da, establezimendu bakoitzaren araberako berariazko zerbitzua eskaini ahal izateko.\nParte-hartzaileek bi lantegi aukeratu ahalko dituzte proposatutakoen artean. Izena ematerakoan adieraziko dute.\nHauek hartzen ditu barne:\nHitzaldi guztietara joatea.\nBi lantegi (aukeratu).\nIzen-emate ohikoa: 160€\nIzen-emate berezia: Beherapena 3 lagun edo gehiago 150€\nIzen ematea, Eurotoques-eko bazkideentzat 140€\nBehera kargatu itundutako ostatuen PDFa


Irekia Eusko Jaurlaritza - Gobierno Vasco :: URAk Gobelako Metro geltokirako sarreran dagoen zubiaren ordezkapena hasi du.\nURAk Gobelako Metro geltokirako sarreran…\n<img src="https://www.irekia.euskadi.eus/uploads/cover_photos/16074/original/infografia_1.jpg" style="max-width:100%" alt="Gobela Metro Geltokirantz joango den zubi berriak izango duen itxura Ibai Ibilguaren handitze lanak bukatu eta gero " />\nGobela Metro Geltokirantz joango den zubi berriak izango duen itxura Ibai Ibilguaren handitze lanak bukatu eta gero Iturria: Irekia\nGaur irailak 30, URAK hasiko ditu Gobelako geltokira bidea ematen duen zubiaren ordezkatze lanak. Zubi berriak ur hustuketarako ahalmen handiagoa izango du, eta bat egingo du ibaiaren zabalera berriarekin - Errekaganen Gobela ibai ibilguaren zabaltze lanak sortzen ari direnarekin-.\nZubiaren ordezkatze lanak egiteko, oraingo zubian autoen trafikoa moztu da, eta behin-behineko saihesbide bat abian jarri da, Errekaganeko 17 eta 19 zenbakien arteko aurrealdetik doana. Saihesbide honi esker, "Antiguo Golf"-eko auzokideek autoak aparkalekuetan gorde ahal izango dituzte.\nOinezkoei dagokionez, sarbideak ibairen bi ertzetan jarri dira. Era honetara, murriztu nahi dira tamaina honetako obra batek bertako auzokideei sor diezazkiekeen eragozpenak.\nGobela ibaian egokitzapen lanak abian dira Getxo ur-goraldietatik babesteko. Lanak eremuka antolatu dira. Cristobal Valdeseko gainezkabidetik eta "La Avanzada" arteko eremuko obrek 15.000.000 €tako aurrekontua dute (2.500 miloi pezeta), eta 18 hilabeteko iraupena aurreikusten zaie. Hortaz, 2014 urrirako amaituak izatea aurreikusten da.\nErrekagane eremuan, Gobela ibaiako ibilguaren zabaltze lanak beharrezkoak dira, ur-goraldien sasoian segurtasuna hobetzeko. Izan ere, gaur egun ibaiak hustu dezakeena baino bost aldiz ur kantitate gehiago hustu ahal izango du.\nIbai ibilguak zabalera 6 metro izatetik 11 metro izatera pasako da eta sakonera 4 metrotan mantenduko da.\nGetxon, Errekaganen, Gobela ibaiko lanen barruan, kiroldegi ondoko oinezkoentzako espaloia etengo dute


Ez, behintzat, Kataluniaren bizkar — Eibar.ORG | Eibarko peoria\nHemen zaude: Hasiera / Blogak / Amatiño / Ez, behintzat, Kataluniaren bizkar\nEz, behintzat, Kataluniaren bizkar\nAmatiño 2017/05/14 00:05\nEAJ eta PP alderdien arteko hitzarmenak, batetik, eta Urkullu eta Rajoy gobernuen artekoak, bestetik, Kataluniaren estrategiaren kaltetan izan omen dira. Horrela salatu du ezker abertzalearen hainbat ordezkarik. Behar bada arrazoi dute baina, galdetze aldera baino ez…\nEzker abertzalearen azken 40 urteotako estrategia, oro har, eta ETArena, bereziki, Kataluniaren mesedetan izan al zen? Inork uste al du, benetan, ETAk Kataluniaren aldeko estrategiarik zuenik gogoan, 2000 urtean Ernest Lluch erail zuenean edo, 1987an, Hipercorko atentatuan 21 lagun hil zirenean?\nEuskal Herriaren eta Kataluniaren bideak nabarmen bereiztu ziren XVIII. mendean, Ondorengotza Gerra ostean, euskal foruek indarrean jarraitu arren Kataluniak espainiar sistema komunean sartu behar izan zuenean. Bereizketa hark erakarri zuen, XIX. mendean, Kontzertu Ekonomikoa, zeinen ondarea jaso zuen 1978ko Konstituzioak eta, hurren urtean, Gernikako Estatutuak --Kataluniakoak ez bezala-- garatu.\nHain zuzen ere, ezin gero ahaztu, Kataluniako estatutuaren negoziatzaileek mespretxatu zutela, orduan, euskal ordezkariek egindako ogasun propioaren aldarrikapena, "zergak biltzea popularra" ez zelakoan. Eta orain, zer? Euskal erakundeek muzin egin behar al diote negoziatzen jarraitzeko abaguneari? Euren zergak biltzeko besteko adorerik ez luketenen mesedetan?\nEz, segurutik euskal egitasmo guztiak ez dira Kataluniaren faboretan suertatu, Kataluniako denak eredugarrienak ez diren bezalaxe euskal ikuspegitik. Esaterako, “Gure esku dago” plataformak ez ote luke erantzun hoberik jasoko, Katalunian gauzak beste modu batera egin izan balira?\nNik dakidanez, Galizia, Euskadi eta Katalunia nazioek azken ehun urtean zehar bilbatu duten estrategia bateratu bakarra Galeuscat izan da. Sortzez, Galeusca (Pacte de la Triple Aliança, 1923) eta, gero, Galeuscat* (2006), Bloque Nacionalista Galego, Eusko Alderdi Jeltzalea, Convergència Democràtica de Catalunya eta Unió Democràtica de Catalunya lau alderdien partaidetzaz, “Estatu plurinazionala, kulturaniztuna eta eleaniztuna” aldarrikatuz.\nEsan beharrik ez, estrategia bateratu honek ez dirauela indarrean egun. Bakoitzak jakingo du zergatik. Besteak beste, BNG erdibitu egin da, UDC pikutara joan zen 2015 urtean eta CDC izenez aldatu, 2016tik aurrera.\nBistan denez, EAJ da, lauetarik, gorputzaldi on samarrez darraien bakarra. Auskalo bere meritua ote den ala inorena, baina badirudi hainbatek nahi baino hobeto asmatu duela. Eta ez, behintzat, Kataluniaren bizkar. Historia ez da 2017an hasi.\n* Aldaketa proposatzeko Kataluniak bi argudio erabili zituen, 2006an: jatorriko "Galeusca" izenean, Galiziak (Gal) eta Euskadik (Eus) hiruna hizki zituztela eta Kataluniak (Ca), ordea, bi. Eta, hain zuzen ere, hirugarren horren faltan, hainbatek uste zuela (ahoskatzerakoan, gehienbat), azken parte osoa (Eusca) Euskadiri zegokiola. Gainera, jakinekoa da, Kataluniaren akronimoa-edo, cat dela.\nKataluniara goaz astebeterako Amatiño. Girona aldeko kanpaleku batean aspaldi lekua hartuta dugu. Gure euskalduntasuna harro adierazteko asmoarekin gindoazen, orain ximurtuago eta diskurtso prestatuarekin joan behar. Zelan zan ba abesti hura? "zuk bultza gogor hortikan,nik"...? Irudipena daukat Espainia makal dagoela, krisian eta aukeratxoa pasatzen uzten ari garela demokrazian aurrera-pausoa emotekoa, gure eta kataluniarren mesederako eta noski espaniarren onerako baita ere. Danok irabazle izatekoa,danontzako bizimodua apur bat erosoagoa izateko parada "historikoa".


Abian da Educa3 plana, Haur Hezkuntzako 300.000 plaza sortzeko | Consumer\nAbian da Educa3 plana, Haur Hezkuntzako 300.000 plaza sortzeko\nHelburua kalitatezko eskolatze goiztiarra sustatzea da, eskola-arrakasta bultzatzeko.\nAragoi da Educa3 planaren lehen urratsak eman dituen erkidegoa. Plan horren helburua da Espainia osoan 300.000 haur-hezkuntzako plaza sortzea. Mercedes Cabrera Hezkuntza, Gizarte Politika eta Kirol ministroak, María Victoria Broto adarreko kontseilariarekin sinatu zuen lehen hitzarmena Ministerioak autonomia-erkidego batekin horretarako.\nLehen hitzarmen horri esker, 1.200 plaza berri sortuko dira Aragoin, 0 eta 3 urte bitarteko haurrentzat. Plaza berri horiek 64 udalerritan eta Monegros eta Sobrarbeko eskualdeetan eskainiko dira. Zehazki, Zaragozako 32 toki entitatetan, Huescako 20an eta Teruelgo 14an. Gainera, hitzarmenak 51 haur eskola berri sortzea eta 15 zentro handitzea ekarriko du.\nEduca3-k teknikari espezialisten eta maisu-maistren prestakuntza hobetzea ere aurreikusten du, baita familien eta eskolen arteko harremana sustatzeko ekintzak ere.\nAragoi hautatu dute Educa3 planari “irteerako bidea emateko”, 0 eta 3 urte bitarteko hezkuntza-etaparekiko “sentsibilitate handia” duelako, esan zuen Cabrerak. Hala, Aragoiko Gobernuak 2002. urtean udalekin eta eskualdeekin hitzarmenak sinatu zituen haur-eskolak sortzeko, eta, horren ondorioz, Aragoik “bi urteko haurren eskolatze-tasa handienetako bat” du, gehitu zuen ministroak.\nCabrerak adierazi zuenez, Educa3 planaren helburua kalitatezko eskolatze goiztiarra sustatzea da, gero ikasleen eskola-arrakasta bultzatzeko, eta gogora ekarri zuen Hezkuntzari buruzko Lege Organikoak etapa horretarako ezartzen duen hezkuntza-izaera. Ildo horretatik, gehitu zuen berdintasuna bermatzea dela kontua, “ondorengo hezkuntza-etapetan ager daitezkeen arazoak prebenitzen diren” fasean.\nEra berean, Hezkuntzako titularrak zehaztu zuen Educa3-k bizitza pertsonala eta lana bateratzen lagundu nahi duela eta familiak inplikatu nahi dituela. Horretarako, web atari bat sortzea eta jarduerak antolatzea aurreikusten du, “seme-alabekin eskolako instalazio eta espazioez gozatzeko aukera izan dezaten”.\nAragoi hezkuntza plan-eu


Oilarra, kukurruku! « futbolmamia\nEgilea: Naxari Altuna\nEUROKOPA 2016 Atarikoa egin digu Naxari Altunak, iraganeko kontuak orainarekin uztartuz. 1984ko Frantziako Eurokopa hura, orduko futbola eta oraingoa…\n“Et voilà…”. Thierry Roland esatari ospetsuaren aspaldiko leloari helduta, Michel Platinik Frantziako selekzioarekin enegarren gola sartu zuenean esan bezala. Eurokopa Hexagonoan da, beste behin: hogeita hamabi urte geroago. Platinik txapelketa hartan Jugoslaviaren atea zulatu zuenekoa da TF1 kateko kazetariaren hasperena. Monsieur Footen ahotsa faltan botako dugu 2016ko Euroan; Jean-Michel Larquerekin bikote ahaztezina osatu zuen narratzailea.\n“Et voilà…”, esango zuen, orain ere: “Ici, c’est l’Euro”.\nBere ahotsa itzali egin zen betiko duela lau urte, eta haren hitz labankorrekin lotzen ditugu uda hartako pasarterik nagusienak. 1984, Platinik bederatzi gol sartu zituenekoa. Zerua eta itsasoa bezala, urdin ageri zen futbola hilabete hartan. Finalean gorputzaren azpitik ihes egin zion baloiak Luis Miguel Arconadari. Hainbatetan gertatzen den bezala, hutsak, okerrak gehiago azpimarratzen dira ondo egindakoak baino. Gizakiaren ajeak. Bada, Arconada txapelketa hartako podiumean jarriko genuke. Lan ikusgarria egin zuen. Gelditu paregabeak. Platini izan zen Eurokopako erregea; eta ondoren Arconada, eta Fernando Chalana portugaldarra, eta Frantziako kapitanaren zelai erdiko lagunak, nola ez: Luis Fernandez, Jean Tigana eta Alain Giresse.\n1984ko Eurokoparako eraiki zuten Nanteseko La Beaujoire futbol zelaia. Platinik joko eta gol erakustaldia eskaini zuen han Belgikaren aurka, aurkariaren atea birritan zulatuta. Hogeita hamabi urte igaro dira, eta aspaldi Frantziako jokorik dotoreena eskaintzen zuen estadioa zaharkitua geratu omen da. Orain, puntako agertoki distiratsuak gailendu dira, merkatal izenekin bedeinkatuak. Marseillako Belodromo zaharrak, esaterako, ez du txapelketa hartakoarekin zerikusirik. Denbora tarte honetan birritan eraberritu dute eraikina. Ez du antzik Frantzia – Portugal finalerdi historikoa hartu zuen harekin. Dena azkar doa. Ziztu bizian.\nOrdurarte futbolean ezezagunak ziren danimarkarrak agertu ziren, halako batean. Allan Simonsenek min hartu zuen estreinako partidan, baina Morten Olsenek, Frank Arnesenek, Michael Laudrupek eta Preben Elkjaer Larsenek eman zuten zeresana. Arconadarekin topo egin zuten arte. Beste multzoan, Fernando Chalana trebea bereak eta bi egiten ari zen Portugalen elastikoarekin, Fernando Gomes, Jordao, Nene eta Diamantinoren pozerako. Jokoa. Golak. Festa. Futbolaren muina.\nPlatinik etxekoen lana biribildu zuen, baina ondo babestuta zegoen. Ezin hobeto. Fernandez langilea zen, oso; Tigana, hauspoa, eta Giresse, artista. Txikia eta handia, aldi berean. Jokoa azken muturreraino eraman zuten, eta Michel Platini aldarean ageri zen. “Et voilà…”, Platocheren txapelketako bederatzigarren gola Printzeen Parkean. Frantziaren aurreneko titulua: Europako txapeldun!\nEz genuke gazte talentudun baten agerpena alde batera utzi nahi. Belgikako selekzioa denen ahotan dabil orain, baina 1980ko belaunaldia distiratsuagoa izan zen. Vincenzo Scifok bere burua aurkeztu zuen 1984ko Eurokopa hartan. 18 urte zituen Anderlechteko erdilari finak. Futbola, jokoa, puri-purian. Erdilari bikainen aroa.\nHogeita hamabi urte geroago, estadio zahar haien arrastorik ez. Beti geratuko da Printzeen Parkea; edo Geoffroy-Guichard, Saint-Etienne hilezkorraren etxea. Zubi lanak egingo dituzte bi horiek, iragana eta oraina lotuko dituzten ikur bakanak. Besteak beste, frantziarren ikonorik handiena erori egin delako. Ondo bidean, Michel Platinik eman behar zion Eurokopako garaikurra talde txapeldunaren kapitainari. 1984ean berak jaso zuen trofeo bera. Baina, mitoa erori egin da. Boterea. Gehiegikeriak. Oroitzapena besterik ez da bere futbolari ibilbidea. Gozoa, hori bai. Thierry Rolandek esango zukeen bezala: “Et voilà…”. Hara!!!\nOrduan zortzi talde ziren lehian; orain, hogeitalau. Halako hiru!!! Jugoslaviarik ez dago. Kroazia da balkaniarren artean indartsuena. Islandia, Albania, Gales eta Ipar Irlanda bezalako selekzioak ageri dira. Berritasunak. Hungaria, aspaldiko partez, txapelketa handi batean izango da, baina ez du zerikusirik 1950eko hamarkadako belaunaldi loriatsuarekin. Berrogei urte beteko dira Antonin Panenkak Sepp Maierren aurrean penalti ospetsu hura asmatu zuenetik. Ez zuen edozein partidatan egin. Finalean izan zen: jaurtiketa erabakigarria. Panenkaren golari esker Txekoslovakia txapeldun izan zen, aurrenekoz. Orain, herrialde haren bi zatiak izango dira Frantziako Eurokopan: Txekiar Errepublika, batetik, eta Eslovakia, bestetik. Duela hogeita hamabi urte Eurokopan izan ziren zortzi selekzioetatik seik errepikatuko dute: Frantziak, Espainiak, Portugalek, Alemaniak, Belgikak eta Errumaniak. Voilà!\nFrantziak, 1998an etxean antolatu zuen Munduko txapelketa ere eskuratu zuen. Orduko estiloa oso bestelakoa zen. Zinedine Zidanek hartu zuen Platiniren lekukoa. Naturaltasun handiz. Baina, garai hartako taldea ez zen hain harmonikoa. Zidanek aztiaren lilura zuen, talde sendoaren erdigunean. Frantzia garai hartako talderik indartsuena zen. Aime Jacqueten mutilek hesi bat eraiki zuten Zidaneren inguruan. Baina, bidea ez zen batere samurra izan urdinentzat. Txapelketa hasi aurretik ez zen giro selekzioaren inguruan. Hautatzaileak kritika zorrotzak jaso zituen behin betiko jokalari zerrendaren harira. Nicolas Anelka aurrelari gaztea kanpoan utzi eta Christophe Dugarry, Zidaneren laguna,deialdian sartu izanak zalaparta handia sortu zuen hedabideen artean. Txistuak harmailetan.\nTituluak irabazteko denen beharra izaten da. Denen eta guztiaren beharra. Bidean gertakari bitxiak ere izaten dira. Frantziak 1984ko Eurokopa irabazi zuenean, Portugalen aurkako finalerdietan normalean golik sartzen ez zuen atzealdeko ezker hegaleko Jean François Domerguek bi erdietsi zituen, bere selekzioa kinka larrian zegoela. Eta hamalau urte geroago, Frantziako Mundialean, Kroaziaren aurkako finalerdietan, eskuin hegaleko atzelariak, Lilian Thuramek, markagailua irauli zuen dena galduta zutela zirudienean. Beste bi gol. Ustekabeko protagonistak garaipenik handienetan. Gertatu ohi da. Futbola.\nTxapelketaren amaieran hainbat hedabidek barkamena eskatu zioten Frantziako hautatzaileari. Orain, Didier Deschampsek ere epelak entzun ditu, Karim Benzema eta Hatem Ben Arfa kanpoan utzi dituelako. Sutea ez zuen edonork piztu. Eric Cantonak sugarra hauspotu du, DD bere taldekide ohiari kolpe zitala emanda.\nPlatini, Zidane, eta orain Zubietan hazitako jokalari bat da Frantziako ikurra: Antoine Griezmann. Lesioen ondorioz, Raphael Varane eta Lassana Diarra zutabeak jokoz kanpo geratu dira. Baina, denboraldiko ezustekoetako bati zabaldu zaio zelai erdiko atea: N´Golo Kante izango da Frantziako euskarria. Denen lana eta gehiago ere behar izaten da gailurra zapaltzeko. Oilarrak beste erronka bat izango du bere etxean. Voici!


“Eztena-liburuak” aurkezteko jaialdia Mikelazulon | Hitzen uberan\n← Etxepare Saria, idazleen zein ilustratzaileen topaleku\nSonia González: “Erreka haizea-k nik poesia ulertzeko dudan modutik asko dauka” →\n“Eztena-liburuak” aurkezteko jaialdia Mikelazulon\nPosted on 2018-10-25 by admin\n“Eztena-liburuak” agitalen proiektua aurkezteko jaialdia antolatu dute larunbatean Errenteria/Oreretako Mikelazulo kultur elkartean. Sei titulu plazaratu zituzten ekainean (hiru euskaraz eta hiru gaztelerz) eta orain liburu-dendetara zabalduko dituzte. Proiektua aurkezteko liburuetako egile batzuek sorturiko hiru pieza eszeniko labur ikusi ahal izango dira, Ttak teatroa, J.B.Pedradas eta Legaleon-T.ren eskutik.\nEztena Gala 2018 from Eztena Jaialdia on Vimeo.\nEkainean bi proiektu berrirekin ospatu zuen Eztena arte eszenikoen jaialdiak bere X. urteurrena: batetik, urteotan jaialdian parte hartu zuen jende gzutia saritu zuen gala (ikus bideoa behean), bestetik “Eztena-liburuak” bildumako lehen sei tituluak. Eztenako kideen esanetan, “lan eszenikoen eta dramaturgia berrien ikusgarritasuna bultzatu nahi duen proiektua da” argitalpenena.\nHauek dira plazaratu diren liburuak (ikus ekaineko albistea):\n-Zapatak, Joxemari Carrererek idatzia, Ttak tatroak taularatua. (Ikus Amuak atalean).\n-Aitaren larrua, Tripak kolektiboarena. (Ikus Amuak atalean).\n-Ametsen faktoria, Jose Martin Urrutia “Txotxe”k idatzia, Karrika taldean taularatua.\n-Ella y él: Ficciones, Legaleon-T.rena.\n-Tres Pedradas, Javier Barandiaranena.\n-Abandónate mucho, Las XLena.\nTtak tatroa, Ainhoa Alberdi, Eskeleto anderea\nBilduma aurkezteko jaialdia larunbatean\nBilduma jendaurrean aurkezteko jaialdia antolatu dute larunbatean (urriak 27, 19:00) Mikelazulo kultur elkartean. Ekimen honen bitartez liburuak banatzen hasiak direla iragarri nahi dute. Oraingoz Donostiako Hontza, Tobacco Days eta Kaxilda liburu-dendetn dago salgai, eta lster beste batzuetara iristea espero dute. Emailez ere eros daitezke liburuak: eztena@liburuak.eus\nJaialdian liburuetako sortzaile batzuek sortutako hiru pieza berri ikusi ahal izango da. Hauxe da egitaraua:\n1. 19:00etan liburuen aurkezpena, egileen eta Eztenako kideen eskutik.\n2. Hiru liburuetako egileek prestaturiko hiru pieza eszeniko berri:\n-J.B. Pedradas: “El hombre blandengue”\n-Ttak teatroa: “Eskeleto anderea”\n-Legaleon-T: “Autoentrevista anónima”\nJ.B. Pedradas El hombre blandengue


Sauzelles - Wikipedia, entziklopedia askea.\nFontgombault, Mérigny, Pouligny-Saint-Pierre eta Saint-Aigny\n117 (%46.8) 128 (%51.2)\nSauzelles Frantziako udalerria da, Indre departamenduan dagoena, Erdialdea-Loira Harana eskualdean. 2013an 250 biztanle zituen.\n2007an Sauzelles udalerrian erroldatutako biztanleak 250 ziren. Familiak 109 ziren, horien artean 34 pertsona bakarrekoak ziren (21 bakarrik bizi ziren gizonak eta 13 bakarrik bizi ziren emakumeak), 42 seme-alabarik gabeko familiak ziren, 25 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 162 etxebizitza zeuden, 118 familiaren etxebizitza nagusia ziren, 30 bigarren erresidentzia ziren eta 14 hutsik zeuden. Etxebizitza guzti hauek 162etxeak ziren. 118 etxebizitza nagusietatik 100 bere jabearen bizilekua ziren, 15 alokairuan okupaturik zeuden eta 3 doan lagata zeuden; 6 etxek bi gela zituzten, 24 etxek hiru zituzten, 31 etxek lau zituzten eta 56 etxek bost zituzten. 13 etxek euren parking plaza propioa zuten azpian. 67 etxetan ibilgailu bat zegoen eta 38 etxetan bat baino gehiago zituzten.\nSauzelles udalerriko biztanleria-piramidea 2009an .\n2007an lan egiteko adina zuten pertsonak 137 ziren, horien artean 100 aktiboak ziren eta 37 inaktiboak ziren. 100 pertsona aktiboetatik 96 lanean zeuden (54 gizon eta 42 emakume) eta 4 langabezian zeuden (2 gizon eta 2 emakume). 37 pertsona inaktiboetatik 24 erretiraturik zeuden, 3 ikasten zeuden eta 10 "bestelako inaktibo" gisa sailkaturik zeuden.\n2009an Sauzelles udalerrian 112 unitate fiskal zeuden, 247 pertsonek osaturik. Pertsona bakoitzeko diru-sarrera fiskalaren mediana urteko 14.857 euro zen.\n2007an zeuden 4 komertzioetatik, 1 informazio eta komunikazio enpresa zen, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Sauzelles udalerrian 15 nekazaritza-ustiategi zeuden, 920 hektarea erabiltzen.\nBNF: 152575171 (data)\nOrriaren azken aldaketa: 16 urria 2021, 06:25.


Foros de Irola Irratia 107.5 FM :: Ver tema - "Euskal musika. Bidegurutzean ala zubian?" Mahaing\n"Euskal musika. Bidegurutzean ala zubian?" Mahaing\nPublicado: Sab Feb 09, 2013 2:49 pm T�tulo del mensaje: "Euskal musika. Bidegurutzean ala zubian?" Mahaing\n"Euskal musika. Bidegurutzean ala zubian?" mahainguruak itxiko ditug aurtengo IZAN MEDIA tailerrak // la mesa redonda "Euskal musika. Bidegurutzean ala zubian?" cerrar� los talleres IZAN MEDIA del 2013\nMahai inguruan Josu Zabala musikariak, Jon Eskisabel kazetariak eta Josu\nLarrinaga soziologoak hartuko dute parte.\n*En la mesa redonda participar�n el m�sico Josu Zabala, el periodista Jon\nEskisabel y el soci�logo Josu Larrinaga.*\nInformazio gehiago atxikitako dokumentuetan, eta hemen:\n*M�s informaci�n en los documentos adjuntos, y haciendo clic aqu�:*\n- Tailerren berri Halabedi irratiaren webgunean:\n- Entrevista en Suelta la olla: http://halabedi.org/?p=7914\n- Elkarrizketa Zebrabidean: http://halabedi.org/?p=7953_________________Irola Irratia 107.5 FM


Hasiera / Best Sellers / Stila Shape and Shade Custom Contour Duo 18g - Deep\nAzpitotala: € 24.61\nAzentuatu zure ezaugarriak kremazko inguruneko eta tonu nabarmenez osatutako bikotearekin zizelkatuz eta moldatuz. Lerroak betetzeko propietateekin josita, berehala akatsak lausotzen ditu, azala leuna eta definitua utziz. Luze jantzitako krema-mate formula hau ezin hobeki nahasten da akatsik gabeko emaitzarik gabeko emaitza lortzeko. Stila Contour Duo Ezaugarriak: 18 urte daramatza ...\nAzpimarratu ezazu zure ezaugarriek krema-kontaketako pertsonalizatutako duo hau eta tonuak erabiliz. Marra betetzeko propietateekin nahastuta, berehala akatsak lausotzen ditu, larruazala leuna eta definitua utziz. Luzea duen krema-leunetik ateratzen den formula garbia, ezin konta daitekeen emaitza ezin hobea da.\nStila Contour Duo Ezaugarriak:


Etxepare, Jean - Auñamendi Eusko Entziklopedia\nMirikua. Mar Chiquita, Argentina, 1877 - Kanbo, Lapurdi, 1935.\nJean Etxepare Bidegorri "Mirikua" Argentinako Mar Chiquita-n jaio zen 1877ko urriaren 30ean. 1883an Ipar Euskal Herrira joan zen, eta handik sei urtera erlijio-ikasketak hasi zituen Larresoron. 1893an Filosofia ikasten hasi zen, eta badirudi sasoi hartatik aurrera erlijioa ez zela nahiko izan Etxepareren berezko jakin-mina asetzeko; izan ere, apurka-apurka erlijiotik aldentzen hasi zen orduan. Horrela azaldu zuen Villasantek:\n"Se apodera de él una verdadera ansia por despejar todas las incógnitas. Sobre todo le atormenta el problema religioso (...) Larralde, uno de sus profesores, le dice que deseche esas tentaciones y siga fielmente a la Iglesia. Este consejo le hirió aún más" (1960, 300).\n1894an Bordelera jo zuen Medikuntza ikasteko. Hain zuzen ere, urte horietan ezagutu eta irakurritako idazle eta filosofo erromantiko berantiarraren obrak (Haeckel eta Nietzscherenak, batik bat) irakurtzeak erlijioaren mundutik are gehiago urruntzea ekarri zuten. Medikuntza-ikasketak Quelques remarques sur le jouer de pelote izeneko doktorego-tesiarekin burutu zituen, non esku-pilota eta pilotarien gaitzak aztertu baitzituen. Behin ikasketak amaituta, Aldudeko mediku bihurtu zen eta han igaro zituen zenbait urte. Lehenengo Mundu Gerra piztu zenean, soldadu joan behar izan zuen, eta badirudi gerratean bizitako esperientzia gogorrek bere mundu-ikuskeran eragin sakona izan zutela.\nGerratik itzultzean, Kanbora aldatu zen mediku-lanak egitera, ezkondu egin zen, eta 1919an Euskaltzaindia sortu zenean, euskaltzain izendatu zuten. Eskualtzaleen Biltzarra-ko lehendakari ere izan zen urte askoan. 1935eko urtarrilaren 9an hil zen, bat-batean, Kanboko gaixo baten etxera zihoala.\nEtxepare medikuaren literatur obra laburra izanagatik (bi liburu besterik ez zituen kaleratu bizi zelarik), funtsezkoa da XX. mende hasierako euskal literaturan, oro har, eta garai hartako Ipar Euskal Herriko literaturan, zehazki; izan ere, Etxepare izan zen sasoi nahiz inguru hartako idazle laiko bakarrenetarikoa eta garrantzitsuena.\nXX. mendea hastearekin batera, Eskualduna eta Gure Herria aldizkarietan idazten hasi zen Hiriart-Urruty bezalako egileen eskutik, eta bere kezkei (zientifikoak, maiz) jarraikiz sarri idatzi zuen: "Le gustaban temas poco tratados: relaciones internacionales, política francesa, finanzas, hipótesis o teorías científicas, la salud, etc." (Villasante, 1961, 301). Bestalde, anaia Piarres Etxeparerekin batera, Eskualdun laborarien almanaka sortu eta editatu zuen, eta 1910ean Jean Etxepareren lehenbiziko liburua agertu zen: Buruchkak.\nEskualduna agerkarian aldez aurretik argitara emandako hogeita lau artikulu eta beste bi argitaragabe bildu zituen Etxeparek Buruchkak lanean, hogeita sei orotara. Garai hartako ohiko gaiei ohiko ikuspegi arruntetik heldu bazien ere, bere jakin-minak eta pentsalari-senak ikuspegi berriak bilatzera eta ematera bultzatu zuten, hala nola, emakumezkoen hezkuntza hobetu beharrari edo nekazarien izaerari buruzkoak. Buruchkak liburutik zenbait artikulu nabarmentzekoak dira, esaterako, aurretik Eskualdunan argitaratu gabeko "Nor eskola-emaile" eta "Amodioa" aipatu behar dira, euskal literaturaren historian mugarri izateaz gain (nahiz eta mugarri-izaera orain arte inor gutxik aldarrikatu duen), Buruchkak liburuaren eta egilearen beraren ibilbidea erabat baldintzatu zutelako.\nBi artikulu horietan erabat probokatzaile agertu zen Etxepare bere izaera aurrerakoi, laiko eta ironia zaleari jarraiki, eta garaiko pentsamolde nagusi, ofizial eta politikoki zuzenaren aurka jo zuen bete-betean . "Nor eskola-emaile" izenekoan, esate baterako, elizak irakaskuntzan zeukan gehiegizko lekuaren eta indarraren aurka agertu zen, eta eskola laikoa aldarrikatu zuen. Aldarrikapenaren garrantziaz jabetzeko, ezinbestekoa da gogoratzea sasoi hartan Ipar Euskal Herriko gizartean, kulturan eta irakaskuntzan, elizak zeukan indarra.\n"Amodioa" testuan, bestalde, Etxeparek sexualitatearen tabua apurtu zuen era umoretsuan. Testu horretan zenbait gizon ageri dira Miarritzeko bazkaloste batean, sexuaz, orokorrean, eta sexu-joera zenbaitez (homosexualitatea, zoofilia, etab.) hitz egiten. Etxepareren obra aztertu duten ikertzaile eta kritikari moderno gehienek nabarmendu dute bi testuon izaera eta presentzia, baina Ur Apalategi izan da lehena bi testuak gure literaturako lehen testu modernotzat jotzen.\nBi testu horien edukia gehiegizkoa izan zen garaiko autoritate moral, erlijioso, politiko eta kulturalentzat, eta Etxepareri liburua erretiratzeko eta ez banatzeko eskatu zioten, obrak orduan izan zezakeen zabalkundea ekidinez. Badirudi, bada, presioa gehiegizkoa izan zela, eta medikua, gomendio-agindu-mehatxu horiei jarraiki, etxetik igarotzen ziren lagunei aleak oparitzera mugatu zen. Bere emazte izan behar zuenari liburuaren ale bat bidali zion banaketa-lanak hasi aurretik, eta ondorioak erabat tamalgarriak izan ziren arlo horretan ere: emakume hark liburua apurtu eta Etxeparerekin zeukan harremana etetea erabaki zuen.\nZalantzarik gabe, Buruchkak lanarekin gertaturikoak eragina eduki zuen Etxepareren hurrengo urteetako jokamoldeetan. Gertaturikoekin penaturik, askoz ere apalago jokatu zuen, eta ez zuen beste libururik argitaratu 30eko hamarkadaren erdialdera arte. 1941ean, Etxepare hilda zegoela, Laffittek Buruchkak lanaren berrargitalpena kaleratu zuen, baina aipatutako bi testuak kenduta. Lan osoa, hots, aipatutako bi artikuluak barne hartzen zituena, ez zen 80ko hamarkadara arte berrargitaratu, orduan ere 1941eko edizioaren Laffitteren hitzaurrearekin.\nBeste alde batetik, 1934an Biribilez eleberria kaleratu zuen medikuak, 1921etik aurrera Gure Herrian argitaratutako atalekin. Liburu horretan, Nafarroa eta Gipuzkoan barrena egindako bidaiaren kronika egiten du egileak. Villasantek, alabaina, ez zuen liburua "erabat" garbi ikusten:\n"Aunque de apariencia inocente, si se repara un poco, también tiene su veneno. Una de las escalas de los viajeros fue la visita al Santuario de Loyola. Aquí introduce el autor a un jesuita que les habla contra los santos y contra San Ignacio" (1961, 301).\nKortazarrek honela kokatu zuen Etxepareren literatura-pentsaeraren abiaburua:\n"abiaburua melo-dramatismo erromantikoa da, baina, lehenengo liburuan, oinarrizko jarrera errealismoaren eta naturalismoaren artekoa da" (...) Lehenengo pertsonako kontalaria, salbuespenak salbuespen, subjektibotasun erromantikotik urrun dago eta errealismoak ekarritako behaketa objektibora gerturatzen da (...) ezin da esan halere, Etxeparek errealismoaren ikuspegi liberala dakarrenik" (2003, 55-56).\nMitxelenak, azkenik, medikuaren idazkera goretsi zuen: "prosista de la talla de Orixe y de Lizardi" (1960, 155) izendatu zuen.


Senpere — xilaba-2014\nMaddalen Arzallus 58.50 55.00 53.50 57.00 224.00\nXumai Murua 55.50 52.50 50.50 57.50 216.00\nMaddi Sarasua 53.50 52.00 51.50 55.50 212.50\nBattitt Crouspeyre 51.50 46.50 42.50 42.50 183.00\nLur Renteria 43.00 44.00 45.50 42.00 174.50\nMaddi Sarasua , Xumai Murua 8ko nagusia\nMaddi eta Xumai aitatxi-amatxiak zarete. Oporretara joan behar duzue. Zuk Maddi, datak hautatu aitzin seme-alabekin aipatu nahi duzu, biloben zaintza antolatzeko. Xumaik aldiz ez.\nBattitt Crouspeyre , Lur Renteria 8ko nagusia\nLur eta Battitt azken 30 urteetan Senperen bizitako bi errefuxiatu zaizte. Sorterrira itzuli zirezte berrikitan, Lur, zuk bertan bizi nahi duzu, zuk Battitt, aldiz, Senperera itzuli.\nMaddalen Arzallus , Miren Artetxe 8ko nagusia\nMaddalen arrantzale alaba zara, garaian Miren amaren ontzian arrantzan ibilia. Bertze lan errazago batengatik utzi zenuen arrantza. Orain langabezian zara eta lan eske itzuli zara ontzira, baina Mirenek postua hartua dela erran dizu.\nBattitt Crouspeyre , Xumai Murua 8ko txikia\nBattitt eta Xumai Donibane Lohitzuneko merkatuan barazkiak saltzen dituzue. Goiz guzian deus gutti saldu duzue. Merkatua zerratzeko oren bat gelditzen denean Xumai prezio guzien apaltzen hasi zara.\nMiren Artetxe , Maddi Sarasua 8ko txikia\nMiren eta Maddi bikotea zaizte. Zu, Miren lanera joaki zara egun guziz, zuk Maddi, aldiz, 10 urte eramaki dituzu tesia idazten.\nLur Renteria , Maddalen Arzallus 8ko txikia\nMaddalen beti berantean zirenez, lagunek plan egiteko hitz ordu faltsua eman dizute. Badu oren erdi beha zirela eta orain heldu da Lur.\nBattitt Crouspeyre Puntuari erantzunak\nZer da nehoiz ahantzi / ezin duzun hori?\nEskolan ez genuen /ahanzten ikasi\nBertso bat kantatzean / nor ikusten duzu?\nTa begiak barnera / itzultzerakoan.\nLanak urostasuna / ekartzen ote du?\nBeti estakuruen / xeka ari gara?\nBa ote da zilorik / zure sakelean?\nIbiltzen ote zara / lurrera begira?\nBerriz haur bihurtzeko / aukera balego?\nEz ote zara jada / zahartzen hasia?\nLur Renteria Puntuari erantzunak\nEuskaldun izateak / zenbat neke ditu?\nKantaiozu bertsoa / suprefet jaunari\nMaddi Sarasua , Battitt Crouspeyre Kartzela\nBattitt eta Maddi adineko bikotea zirezte, haurrak aspaldidanik etxetik joanak zaizkizue. Promotore batek etxea erosteko proposatu dizue. Zuk Battitt saldu nahi duzu, baina Maddik ez.\nXumai Murua , Maddalen Arzallus Kartzela\nXumai eta Maddalen adineko bikotea zirezte, haurrak aspaldidanik etxetik joanak zaizkizue. Promotore batek etxea erosteko proposatu dizue. Zuk Xumai saldu nahi duzu, baina Maddalenek ez.\nMiren Artetxe , Lur Renteria Kartzela\nMiren eta Lur adineko bikotea zirezte, haurrak aspaldidanik etxetik joanak zaizkizue. Promotore batek etxea erosteko proposatu dizue. Zuk Miren saldu nahi duzu, baina Lurrek ez.


Jokin Eizmendi harri handien txapeldun berria, Asteasun irabazita | Kirolak | GARA Euskal Herriko egunkaria\nKIROLAK | HERRI KIROLAK\nJokin Eizmendi harri handien txapeldun berria, Asteasun irabazita\nErraz irabazi zuen larunbat gauean Asteasun, eta emozioa bigarren posturako lehian egon zen.\nLarunbat gauean jokatu zen, Asteasuko pilotalekuan, Euskal Herriko Harri Handien Txapelketa eta Jokin Eizmendik erraz irabazi zuen. Bigarren Jon Unanue Goenatxo III.ak amaitu zuen. Ezohiko orduan izan bazen ere, jende mordoxka bildu zen sei indartsuen lana ikusteko. Aurten, estreinako aldiz, erabili den formatua telebistari begira eginda zegoen. Denetariko iritziak azaldu ziren.\nLehenengoz harri-jasotze lehian binaka aritu ziren eta agian horretara jo behar litzateke, emanaldia laburtu egiten baita. Lehia gogorrena, azken unera arte, Imanol Illarramendi Kortaberri eta Jon Unanueren artekoa izan zen, txapeldunorde izateko. Unanuek 25 kilo gehiago jaso zituen; atzetik izateak beharbada lagunduko zion. Eta hala, Aimar Irigoienen lekua –lesioagatik ezin izan da aurkeztu–, Eizmendik hartu du.\nBestalde, larunbat arratsaldean, Doneztebeko Ezkurra pilotalekuan, bi bikoteren arteko desafioa jokatu zen: Xabier Urrutia eta Alex Rodrigez nafarrak, Oskar Perez eta Ousman Drame bizkaitarrak.\nNafarrak azkarragoak izan ziren 80 kiloko harri bola 80 aldiz jasotzen, 6:54, eta bizkaitarrak, 7:30. Erlojua gelditzeke, bigarren proba 70 kiloko txingekin 20 untze edo plaza egitea: nafarrek 12:29; bizkaitarrek 12:59. Jarraian, 50 kiloko barra, bi pausatan jasotzea 50 aldiz: nafarrek 15:43; bizkaitarrek 16:41. Azkena, trontzan kana-erdiko enborrari 15 korte ematea: nafarrek 25:27; bizkaitarrek, 9 korte eman ondoren, 27:18rekin utzi beharra izan zuten, ezinak gain hartuta. Batez ere Oscar Perezek, azken bolada honetan familiako ezbeharrak tarteko ordu asko ospitalean igaro behar izan baititu. Dena den, bildu zen jendetzak sekulako giroa sortu zuen.\nSan Tomas egunean Donostiako Trinitate plazan jokatu zen Emakumeen Aizkora Kopa. Nerea Sorondok, bost pago enbor 36 ontzakoak ebakitzen, 11:34 behar izan zuen. Bigarren, Irati Astondoa (13:39). Ondoren, Maika Ariztegi (14:22), Itsaso Onsalo (14:22.68) eta azkena, Xanta Sousa (18:00).\nSan Tomas egunean jokatu zen Bilboko Areatzan ere, ikuslez gainezka, Bizkaiko aizkolarien finala. Aitzol Atutxak aise irabazi zuen 4 kana-erdiko, bi 60 ontzako eta beste bi oinbiko ebakiz (28:50). Ondoren, Julen Larrea (32:32), Hodei Ezpeleta (36:57), Benat Lekue (38:40), Xabier Gartzia (39:12) eta Aritz Irazabal (46:26). Arkaitz Ispizuak eta Santi Zubizarretak Trontza txapelketa irabazi zuten.


10ko urtarrilean merkatarientzako Forex Bonus Onena 🥇Azaldutako abantailak eta txarrak\nLearn 2 Trade Affiliate Programa\nSaltzaileentzako 10 Forex Hobari Onenak 2021an\nko: 1 2021 abendua\nBilatu lineako merkataritza espazioan aktibo dauden milaka Forex bitartekarirekin Forex bonus onena. Azken urteetan industria zertxobait saturatu da. Horrek plataformak gero eta lehiakorragoak izatera behartu ditu - jendartetik nabarmentzeko asmoz. Horren abangoardian Forex hobarien eskaintza dago.\nLaburbilduz, Forex artekariek erregistratzeko hobaria eskainiko diete oraindik kontua ireki ez dutenei. Normalean, bat datorren gordailuaren bonus gisa dator, hau da, zure hasierako gordailua ehuneko jakin batekin areagotuko da. Beste kasu batzuetan, gordailurik gabeko bonus bat eskaini ahal izango duzu.\nForex hobariak zer diren, nola funtzionatzen duten eta bat erreklamatzeko zer egin behar duzun jakiteko gogoa baduzu - ziurtatu gure gida irakurtzen Saltzaileentzako 10 Forex Hobari Onenak 2021an.\nOharra: Forex bonus funtsak oso zailak dira mundu errealeko dirutan bihurtzeko. Bonoa beti izango da gutxieneko merkataritza-zenbatekoarekin, dirua ateratzea baimendu aurretik bete beharko duzuena.\nZer da Forex Bonusa?\nFormarik oinarrizkoenean, Forex bonus bat artekariek beren plataformara erakartzeko bitarteko gisa eskaintzen duten promozioa da. Kasu gehienetan, hobaria aipatutako plataformarekin oraindik kontua ireki ez dutenentzat bakarrik egongo da eskuragarri. Bonuak artekariak dirua epe laburrean kostatuko lukeen arren, plataforman epe luzean jarraituko duzula espero da.\nHorrela, Forex hobariak gero eta eskuzabalagoak dira online trading espazioa. Oinarriei dagokienez, Forex hobariak normalean bi eratakoak izaten dira - a gordailua bonus eta a gordailua bonus ez. Lehenengoari dagokionez, zure lehen gordailua ehuneko jakin batekin parekatuko da, kopuru jakin batera arte.\nAdibidez, artekariak bezero berriei eskaini diezaieke% 100eko hobaria 500 £ artekoa. Gordailua egiten jarraituz gero, artekariak zure kontua ordainduko du dagokion bonus zenbatekoarekin. Gordailurik gabeko bonifikazioari dagokionez, izenak dioen moduan funtzionatzen du - gordailua egin beharrik gabe hobaria lortuko duzu.\nBeherago xehetasun gehiagorekin azalduko dugunez, Forex hobariak erregistratu aurretik jakin behar dituzun baldintza sorta batekin etorriko dira beti. Funtsez, zenbateko jakin bat merkaturatu beharko duzu bonus funtsak mundu errealeko dirua atera aurretik.\nZein dira Forex hobarien alde onak eta txarrak?\nBaimendu gordailututakoa baino diru gehiagorekin negoziatzea\nNormalean oraindik kontua ireki ez duten merkatari guztientzat eskuragarri dago\nBonus funtsak erabil ditzakezu moneta bikoteak negoziatzeko\nHobari batzuk "gordailurik gabe" eskaintzen dira\nEskatu bonus bat nahi adina bitartekarirekin\nErretiratzea onartu aurretik zenbateko jakin bat negoziatu beharko duzu\nNola funtzionatzen du Forex Bonusak?\nBeraz, orain Forex bonus bat zer den dakizunean, ikus ditzagun bonus batek praktikan nola funtziona dezakeen mundu osoko adibide pare bat.\n✔ Gordailuaren Bonusa\nGordailuaren bonus bat linean eskaintzen den bonus mota ezagunena da Forex artekariak. Arestian adierazi dugun moduan, artekariak ehuneko jakin batekin bat egingo du zure gordailuarekin, eta bonusak gehienezko zenbatekoa izango du.\n% 100arekin bat datorren gordailuaren bonus bat eskatzen diozu Forex broker batekin\nForex agenteak gehienez 1,000 euroko hobaria baimentzen du, hau da, gordailutzea erabakitzen duzuna\nZure gordailua egiterakoan, artekariak 1,000 kontu gehiago ordainduko dizkio zure kontuari\nHasierako saldoa 2,000 libera da. Nahiz eta zure kontua 1,000 eurorekin soilik finantzatu duzun\nBonusa kreditatu bezain laster - normalean berehala izaten da, berehala negoziatzen has zaitezke.\n✔ Gordailurik gabeko Bonusa\nIzenak dioen bezala, gordailurik gabeko bonuak bonus bat ematen dizu gordailurik egin beharrik izan gabe. Hobari hauek oso bila dabiltza, batez ere dendariak hobaria lor dezakeelako funtsik arriskatu gabe. Hori esanda, gordailuaren hobariak ez dira normalean askoz txikiagoak parekatutako bonusarekin alderatuta.\nErresuma Batuko artekari berri batekin 20 euroko gordailurik gabeko bonua eskatzen duzu\nKontu bat irekitzen duzu eta, ondoren, zure nortasuna egiaztatzen duzu, bonus gehiegikeria saihesteko beharrezkoa dena\nZure IDa berretsi ondoren, forex trading webguneak zure kontua kreditatuko du 20 euroko gordailurik gabeko bonusarekin\nOrduan, zure bonus fondoekin negoziatzen has zaitezke berehala\nForex Bonusaren Baldintzak eta Baldintzak\nGoiko adibideek Forex hobariak zenbateko irabaziak izan daitezkeen erakusten badute ere, ez da bonus funtsak lortzea eta gero dirua ateratzea. Aitzitik, artekariek normalean instalatzen dituzten baldintza eta baldintza batzuen berri izan behar duzu.\n🥇 Kendu beharreko gutxieneko merkataritza kopurua\nForex hobaria kendu ahal izateko oztoporik handiena merkataritza gutxienekoa da. Demagun 500 £ sartzen dituzula eta 250 £ -ko bonus bat jasotzen duzula - hasierako saldoa 750 £ -ra eramaten duzula. 750 euro horiek zuzenean Forex brokeretik atera eta zure bankuko kontura atera ahal izango bazenitu - plataformarako ez litzateke oso negozio eredu ona izango. Aitzitik, plataformak bonus funtsak merkataritzan erabiltzea nahi du.\nHorrela, zure bonus funtsak izoztu egingo dira baldintza batzuk bete arte. Kasu gehienetan, zure saldo bonusaren zatiak kobratuko dituzun dirutan kenduko dituzu zehaztutako merkataritza tamaina betetzen duzunean. Adibidez, artekariak 1 libera askatuko luke zure bonusetik merkaturatzen dituzun 10,000 £ bakoitzeko.\nHorrek esan nahi du:\n250 £ dituzu bonus fondoetan\nArtekariak 1 libera aterako ditu negoziatutako 10,000 libera bakoitzeko\n10,000 £ x 250 £ = 2.5 milioi libera\nHonela, guztira 2.5 milioi libera merkaturatu beharko zenituzke 250 libera osorik askatzeko eta, beraz, hobaria osorik kendu.\nAlde batetik, 2.5 milioi euroko gutxieneko merkataritza-kopurua ez da ezer astronomikoa, batez ere 250 £ baino ez direla kontuan hartzen baduzu. Hori esanda, askoz ere aukera hobeak izango dituzu zure bonus helburuak betetzeko:\nParte hartu Egun trading horrek egunero hamarnaka komertzio jartzen ditu\nSarritan leverage zure lanbideei\nZure merkataritza tamainak handiak izan ohi dira\n🥇 Denbora muga\nAurreko baldintzak nahikoak zailak ez badira, Forex hobariak normalean datozen denbora mugak ere kontuan hartu beharko dituzu. Hau da plataformek erabiltzen duten beste taktika bat, hobarien ordainketa prozesua are zailagoa izan dadin. Kasu gehienetan, artekariek 30 eguneko epea emango dizute bonus funtsak ezeztatu aurretik erabiltzeko.\nHorrek esan nahi du iraungitze dataren ondoren zure kontuan utzitako bonus funtsak kenduko direla. Forex bonusak 30 egun baino gutxiagoko denbora muga baldin badu, ziurrenik saihestu beharko zenuke.\n🥇 Aukeratutako bikoteak\nZenbait kasutan, Forex bonuak moneta bikote batzuei murrizketak ezar ditzake. Nagusiak eta adingabeak normalean ondo daude zure bonus funtsak erabiltzeko, baliteke bikote exotikoak ez estaltzea. Horregatik, ziurtatu baldintzak eta baldintzak egiaztatzen dituzula, zure Forex bikote hobetsia baimenduta dagoela ziurtatzeko.\n🥇 Onartutako nazionalitateak\nForex artekari batzuek hobariak soilik eskainiko dizkiete nazionalitate jakin batzuei. Horregatik, zure bizilekuarekin bat datorren domeinua erabili behar duzu beti - artekariek normalean hainbat webgune izaten baitituzte eskualde desberdinetarako.\n🥇 Gutxieneko Gordailua\nForex hobari gehienak gutxieneko gordailu kopuruarekin etorriko dira. Promozioak normalean baimendutako gehieneko bonus kopurua soilik adierazten du, beraz, baldintzak eta baldintzak arakatu beharko dituzu aurkitzeko.\n2021ko Forex Hobari Onenak - Azken zerrenda\nBeraz, orain zure bonus ehiza ahaleginak maximizatzeko beharrezko ezagutzak dituzula hornituta, orain 10ko 2021 forex hobari nagusiak zerrendatuko ditugu.\nOharra: Erresuma Batuko Forex artekari askok presentzia globala dutenez - hobariak maiz AEBetako dolarretan agertzen dira. Ez kezkatu, bonusaren zenbatekoa bera izango da libera esterlinan (100 $ = 100 £) edo artekariak GBP balio berdina eskainiko dizu (100 $ = 77 £).\n1. Moneta Merkatuen Gordailuaren Bonusa\nZure gordailua% 50 gehiagorekin handitu nahi duzu? Moneta Markets merkataritza-kontua 500 $ edo gehiagorekin finantzatzen duzunean,% 50eko hobaria emango dizugu! Lehendik dagoen Moneta Markets kontuaren titularra bazara edo bezero berria izan ala ez, egin gordailua eta egin beheko inprimakiaren bidez, gaur egun zure hobaria eskatzeko!\nGutxieneko gordailua 250 $ da\nAukeratu inprimakia erabiliz zure% 50eko gordailuaren hobaria eskatzeko\nHasi saioa Moneta Markets plataforman eta hasi negoziatzen!\n2. AVATrade - 2 x 200 $ Forex Ongietorri Hobariak\n3. Markets.com - 25 £ Gordailurik gabeko Forex Bonusa\nMarkets.com Erresuma Batuko Forex espazioko jokalari nagusia da. Zenbait moneta bikote nagusien, txikienen eta exotikoen artean banatuta - bere merkataritza-esparrua oso zabala da. 25 euroko gordailurik gabeko bonus bat lortuko duzu kontu bat irekitzeagatik soilik. Hobaria bezero berrientzat da soilik, eta ez dago kezkatzeko denbora mugarik.\n£ 25 ez dago bonus gordailua\nBonus funtsak erabiltzeko denbora mugarik gabe\nBezero berriak bakarrik\n4. Plus-500 - 20 £ Gordailurik gabeko Forex Bonusa\nErresuma Batuko artekari Plus 500 gehiago ere gordailurik gabeko bonus espazioa da. Kontu bat irekitzean, 20 euroko hobaria emango zaizu, ez da gordailurik egin behar. Plataforma bera Forex eta CFD bitartekaririk fidagarrienetako bat da linean negoziatzeko espazioan. Plus 500-ek hainbat erregulazio lizentzia ditu eta bere enpresa nagusia Londresko burtsan dago.\n£ 20 ez dago bonus gordailua\nLehenengo bezeroentzat soilik eskuragarri\nEgiaztatu zure identitatea erretiratzea egin aurretik\n5. Artekari Interaktiboak - 200 $ Referral Forex Bonus\nLineako Forex merkataritza pixka bat egiteko interesa izan dezaketen familia edo lagunak badituzu, zergatik ez dugu kontuan hartu Interactive Brokers erreferentzia programa erabiltzea? Kontu bat irekitzea lortzen duzun bezero berri bakoitzeko, 200 $ lortuko dituzu.\n$ 200 erreferentzia bonus\nOrdaindu ezazu aipatzen duzun bezero berri bakoitzeko\nBezero berriak zenbateko jakin bat negoziatzen duenean ordaindutako hobaria\nBisitatu Interactive Brokers\n7. CMC Markets - 2 x 200 $ Forex Ongietorri Hobariak\nCMC Markets Erresuma Batuko artekariak orain 200 $ ongietorri bonus mamitsu samarra eskaintzen du - birritan. Zure lehen $ 200a sartu ondoren, agenteak 200 $ gehigarriekin bat egingo du - hasierako saldoa edo $ 400 hartuta. Orduan, $ 1 milioi dolarreko truke negoziatu beharko duzu bonus funtsak ateratzeko. 2 milioi dolarreko merkataritza lortu ondoren, CMC Markets-ek 200 $ gehiago emango dizkizu.\n200 $ ongietorri bonus- birritan\n200 $ -ko lehen gordailua antzekoarekin bat dator\nKendu bonus funtsak 1 milioi dolarreko merkataritza eskakizuna betetzen denean\nBisitatu CMC Markets\n8. HYCM -% 10eko Gordailuaren Bonoa 5,000 $ arte\nHYCM oso ezaguna den onilne merkataritza plataforma da, bezero berri guztiei% 10eko gordailu bonus bat eskaintzen diena. Bonusaren zenbatekoa 5,000 $ -koa da, hau da, gehienez 50,000 $ sartu beharko dituzu. 30 lote estandar izugarri merkaturatu beharko dituzu artekaritik 1,000 $ bonus fondo lortzeko, beraz, kontuan hartu.\nSartu 50,000 $ bonus zenbateko osoa lortzeko\nNegoziatu 30 lote estandar 1,000 $ kobratzeko bonus fondoetan\n9. Tickmill - 30 $ erregistratzeko Forex Bonus\nGlobal Forex broker Tickmill-ek bezero berriei 30 $ -ko gordailurik gabeko bonus bat eskaintzen die orain. Bonus gehiegikeriak ekiditeko, zure kontua egiaztatu beharko duzu funtsak kreditatu aurretik. Albiste ona da Tickmill-ek 30 $ ongietorri eskaintzarekin lortutako irabaziak ateratzeko aukera ematen duela.\n$ 30 gordailua bonus ez\n% 100 arriskurik gabe - ez da gordailurik behar\n10. TemplerFX - 30 $ Gordailurik gabeko Bonusa\nTickmill-en antzeko izaera duenean, TemplerFX-k 30 $ -ko gordailurik gabeko bonus bat ere eskaintzen du. Hobaria lortzeko egin behar duzun guztia kontu bat ireki eta zure identitatea egiaztatzea da. Bonua kendu ahal izateko gutxienez 5 lote estandar merkaturatu beharko dituzu, baita dagozkien irabaziak ere.\nEz da beharrezkoa zure kontua finantzatzeko hobaria lortzeko\nPasatu KYC prozesua hobaria lortu aurretik\nGure gida bide osoan zehar irakurri baduzu, orain Forex bonus bat zer den eta nola funtzionatzen duten ondo ulertu beharko zenuke. Jakingo duzu, gainera, artekariek normalean bat datorren gordailu bonus edo gordailurik gabeko bonus bat eskaintzen dutela. Nolanahi ere, bonusaren baldintzak eta baldintzak ezagutzen dituzula ziurtatu beharko duzu. Funtsezkoa da hori erretiratzea egin aurretik negoziatu beharko duzun zenbatekoan oinarrituta. Kasu gehienetan, Forex bonus bat ateratzeko dirua bihurtzea oso zaila izango da.\nAdibidez, artekariek normalean 10,000 dolarreko moneta negoziatzea eskatzen dute bonus fondoetan $ 1 askatzeko. Zifra horiek hiru zifrako bonus batekin biderkatzen hasten zarenean, oso azkar ari zara milioi kiloko terrorismoan. Azkenean, agian ez luke zentzurik Forex dirua irabaztea dirua irabazteko. Horren ordez, hobariak merkataritza gaitasunak praktikatzeko eta hobetzeko erabiltzen dira mundu errealeko ingurunean.\nZer da gordailurik gabeko Forex bonus bat?\nIzenak dioen bezala, inolako gordailurik gabeko Forex bonuak hobaria eskatzeko aukera ematen du, funtsik sartu gabe. Horren ordez, hobaria lortzeko kontua ireki eta zure identitatea egiaztatu besterik ez duzu egin behar.\nZer da parekatutako gordailuaren Forex bonua?\nGordailurik gabeko bonus gisa ez bezala, bat datorren gordailuaren bonuak gordailua egin beharko duzu. Bonusaren zenbatekoa gordailutzen duzun zenbatekoaren ehunekoan oinarrituko da. Adibidez,% 100eko 200 £ ko bonusarekin hasierako saldoa 400 £ -koa izango litzateke, 200 £ bakarrik sartu arren.\nNola kendu Forex bonus bat?\nEzin izango duzu Forex hobaririk kendu baldintza eta baldintzetan aurkitutako gutxieneko merkataritza-baldintzak bete arte. Honek batez beste $ 1 inguru kaleratutako bonus funtsen salerosketa egiten duzun $ 10,000 bakoitzeko.\nNola bete behar ditut Forex bonus baten gutxieneko merkataritza baldintzak?\nForex posizio bat irekitzen eta ixten duzun bakoitzean, merkataritzaren tamaina zure helburutik murriztuko da. Adibidez, bikotea erosi eta saltzen duzunean merkataritza-tamaina 5,000 libera bada, gutxieneko merkataritza-eskakizunetik 10,000 libera kenduko zenituzke.\nLeverage erabili behar al dut Forex bonus bat bideratzerakoan?\nAlde batetik, palanka aplikatzean zure Forex merkataritzaren tamaina handituko da eta, beraz, zure bonus helburuaren baldintzatik garbitzeko gai zaren kopurua handituko da. Hala ere, ez zenuke inoiz palanka aplikatu beharrik Forex bonus baten atzetik.\nNire Forex bonusa erabil al dezaket moneta bikotetan?\nKasu gehienetan, Forex artekariek zure bonus fondoak edozein moneta bikotan erabiltzeko aukera ematen dute. Hala ere, zenbait artekarik nagusien eta adingabeengana soilik muga dezakete.\nNire nortasuna egiaztatu behar al dut Forex bonus bat lortzeko?\nGordailurik gabeko bonus bat eskatzen baduzu, zure nortasuna egiaztatu beharko duzu bonus funtsak kreditatu aurretik. Bonus gehiegikeriak ekiditeko da.\nIrakurri erlazionatutako artikulu gehiago:\nDoako Forex seinaleak Telegram Taldeak 2021\nForex merkataritza hasiberrientzat: Forex merkataritza nola aurkitu eta 2021 plataforma onena aurkitu


Espainiako Bankuak ez du egintzat jotzen hiru kutxak batera ari direnik - Ekonomia - Berria\nEspainiako Bankuak ez du egintzat jotzen hiru kutxak batera ari direnik\nLuis Maria Linde gobernadorearen arabera, Kutxa, Vital Kutxa eta BBK kutxari urri amaieran igorritako idatzian, "ez da zertan estuki ulertu kontzertazioa dagoela uste denik"\nEspainiako Bankuaren egoitza nagusia, Madrilen. / Kiko Huesca / EFE\nEspainiako Bankuak " ez du aurresuposiziorik" euskal kutxak batera ari diren edo ez erabakitzeko. Luis Maria Linde Espainiako Bankuaren gobernadoreak esan du kutxei bidali zitzaien idatzian "ez dela zertan estuki ulertu kontzertazioa dagoela uste denik". Idatziak ez du erredakzio "zurruna" haren ustez eta, beraz, inork ez luke ulertu behar Espainiako Bankuak jadanik egintzat jotzen duela hirurak batera ari direla Kutxabanken.\nKutxa, Vital Kutxa eta BBK kutxen helegiteak eta erantzun gogorrak —Espainiako Bankuaren eskuduntzak zalantzan jarrita ere— eragin du urrian jasotako idatziak. Horren arabera Espainiako Bankuak Kutxabanken hiru akziodunak, praktikan, akziodun bakarra direla uste duela ulertu daitekeelako, eta orduan zailagoa izango dutelako bankuaren jabetza osoari eustea. BBK, Kutxa eta Vital Kutxaren alegazioak ontzat hartu eta bakoitza bere aldetik aritzen dela onartuz gero, berriz, akziorik ez saltzeko edo gutxiago saltzeko aukerak zabalduko dira. Erantzuna aste gutxi barru jakingo da.\nBien bitartean, Espainiako Bankuak ez duela "aurresuposiziorik" esan du bere gobernadorearen bidez. "Idatziak ez du esaten interpretazioa bakarra dagoenik". Euskal kutxek "egoera azaltzea ahalbidetzen du eta Espainiako Bankuak erabaki bat edo beste hartzea". Beraz, Lindek ez du askorik argitu euskal kutxentzat, eta ondorioz, Kutxabankentzat bere biziko garrantzia duen auziari begira.\nAlegazioa da azken aukera (2014-10-31)\nZer dio Espainiako Bankuaren zirriborroak?\nEspainiako Bankuaren esku dago Kutxabanken geroa


Etxea Hezkuntza mailak\tDBH\nDerrigorrezko Bigarren Hezkuntza (12urtetik 16 urtera arte)\nDerrigorrezko Bigarren Hezkuntzako etapak izaera integrala du, hau da, ikasle guztientzako da. Hamabi urtetatik hamasei urtera arteko ikasleak biltzen ditu eta bi ziklotan antolatuta dago, horietako bakoitza bi urtekoa.\nBakarkako jarraitzea, horretarako honakoa hartzen dugu kontuan:\n1. zikloa: Laguntza gela.\n•HBIP: Hezkuntza berariaz indartzeko proiektua.\n•2.zikloa: Laguntza gela\nGure ikasleen formazio osoa gizartearen elementu transformatzaile gisa, hau da, honakoan oinarritutako hezkuntza estilotik abiatuta: begirunea, elkartasuna hiritartasun espiritua, ekintza koherenteak garatzeko eta fedean heltzeko gaitasuna.\nGure ikasleen jarraitze arduratsua haien izaeraren formazioan zein ikasketa autonomoaren jabetzean.\nGure ikasleen estilo aniztasunari, erritmo eta interesei arreta jartzea\nOrientazioa 3. DBH.docxfile_downloadOrientazioa 4. DBH.docxfile_download


Pneumologoen ustez, egungo gripe-agerraldi arrunta moderatua izango da. | Consumer\nPneumologoen ustez, egungo gripe-agerraldi arrunta moderatua izango da.\nUdaberriaren hurbiltasunak eta aurtengo txertaketa-indize altuek zure irizpidearen alde egiten dute\nGripe arruntaren B birusak 100.000 biztanleko 80 kasuren atalasea gainditu du dagoeneko. Hortik aurrera, epidemiaz hitz egin daiteke penintsularen iparraldeko eremuetan, Kanarietan eta Ceutan. Hala ere, Pneumologiaren eta Kirurgia Torazikoaren Espainiako Elkarteak (SEPAR) uste du, udaberriaren hurbiltasuna eta epe motzerako eguraldiak izan dezakeen hobekuntza kontuan hartuta, ondorioak muga moderatuetan mantenduko direla.\nSEPAReko adituek hurrengo bi edo hiru asteetan epidemia-uhinak gorantz jarraitzen duela uste dute, baina aurreko denboraldiko intentsitate-tasak lortzea baztertzen ausartzen dira. Horretarako argudiatzen duten lehen arrazoia da aurten oso berandu aurkeztu dela gailur epidemikoa, eta bigarrena, aurten txertoa hartu duen populazioaren ehunekoa bikoiztu baino gehiago egin dela, “pertsona askok, ahal den neurrian, hegazkin-gripearen mehatxuaren kontra babestuta egon nahi dutelako”.\nAdin-talde kaltetuenak 5-14 urte bitarteko haurrak eta 0-4 urte bitartekoak dira. Tasarik txikienak 65 urtetik gorakoei dagozkie, izan ere, SEPARen arabera, kolektibo horren txertaketak, arriskugarritzat jotzen denak, %81etik gorako estaldura izan zuen.\nPneumologoek gomendio batzuk ematen dituzte gripearen birusak kutsatzea saihesteko: gelak aireztatzea airea berritzeko; eztula edo doministiku egitean erabili eta botatzeko zapiak erabiltzea, birusa airetik transmiti ez dadin; tenperatura-aldaketa bortitzak saihestea; ez egotea giro kargatuetan edo jende asko biltzen den lekuetan, eta eskuak aldian behin garbitzea, “bide nagusietako birusak direla dakigunetatik”.\nGaixorik eroriz gero, espezialistek atseden hartzea gomendatzen dute, likido asko edatea (“zukuak C bitaminaren ekarpen ona dira eta deshidratazioari aurrea hartzen laguntzen dute”), eta zenbait sendagai analgesiko eta antitermiko hartzea.\nbirus gripe-eu incidencia-eu


Angulariak biltzen hasi dira Eusko Jaurlaritzari erantzunak eskatzeko - Urola Kostako Hitza : Urola Kostako Hitza\nAngulariak biltzen hasi dira Eusko Jaurlaritzari erantzunak eskatzeko\nAurten astebetez bakarrik aritu ahal izan dute anguletan, eta ez dute erabakia ulertzen. Horregatik, bilera eskatu diote Leandro Azkue Arrantza zuzendariari, eta otsailaren 9an elkartuko dira, Orion bertan.\nBeste urteetan azaroaren erditik urtarrila amaierara arte aritu izan dira anguletan Oriako angulariak. Orion hemezortzi lizentzia motordun dituzte, eta lehorreko ia 200. Unai Eizagirre Olatxo da ontziarekin ibiltzen denetako bat, eta KARKARA eta HITZA-ri azaldu die bizi duten egoera. “Zaplastekoa eman digute baina ez digute arrazoirik azaldu. Galdera zehatzak ditugu eta horien erantzuna nahi dugu”, azaldu du garbi oriotarrak.\nLarunbatean bilera egin zuten angulariek Salatxo aretoan, eta bertan izan ziren udaleko hainbat zinegotzi eta Jose Angel Zaldua alkatea. Eizagirrek kezka iturri diren gaiak jarri zituen mahai gainean: arrantzaren muga, lizentzia berririk ez ematea, arrantza kirol denominazioa, uraren kalitatea, hegazti harrapakarien presentzia, eta angula ezin saldu izatea, besteak beste.\n“Bilera honekin angulariak eta herria inplikatu nahi genituen, eta egoeraren berri eman medioei, azaldu guk zer nahi dugun. Eta guk nahi duguna da arrantzan jarraitu. Horixe da nahi duguna”, azpimarratu du Eizagirrek.\nJarraipen hori ikusten dute arriskuan. Batetik, “lizentzia berririk ezin da egin. Ondo dago mugak jartzea, baina aita batek semeari zergatik ezin dio pasa bere lizentzia?”. Bestetik, ez dute ulertzen zergatik murriztu duten astebetera angularen arrantza. “Guk ez dugu ikusten angula gutxiago dagoenik, ez da hori gure sentsazioa. Alderantziz, azken urteetan gehitzen ari dela ikusten dugu”. Abenduan aritu dira astebetez, eta “baldintza txarrak” aurreikusita zeuden arren, “oso ondo joan da, asko hartu dugu bai hemen, bai Urolan. Harrituta gaude, baldintza txarrak zeudelako aurreikusita eguraldi aldetik-eta”.\n“Haserre” daude: “Ez dakigu zergatik ari diren hartzen erabaki hauek, eta nork hartzen dituen eta zertan oinarrituta”.\nEizagirrek esan du orain arte “harreman onak” izan dituztela Eusko Jaurlaritzarekin. “Beti komunikazio ona egon izan da, baita lankidetza ere, eta ez dugu ulertzen orain jarrera hau”. Angulariak prest daude “arrainarekin Kofradira joan, pisatu eta dena kontrolatu eta gauzak ondo egiteko”.\nOraingoz, biltzen jarraituko dute. Batetik, otsailaren 9an Salatxon elkartuko dira Gipuzkoako angulariak Leandro Azkue Eusko Jaurlaritzako Arrantza zuzendariarekin eta Aztiko angula saileko arduradun batekin.\nBestetik, Oriako eta Urolako angulariek elkarte bat osatzeko asmoa dute, oraindik zehazteko puntu asko dituzten arren.\nErtz askoko gaiak\nEizagirrerentzat ez dira angulariak angularen egoeraren erantzule bakarrak. “Gu zigortu gaituzte, baina benetan angula gutxitzen ari baldin bada, faktore askorengatik da”.\nEsaterako, “azken hamar urteetan ugaritu diren txori harrapakariengatik. Korbaran pila bat ikusten ditugu errioan, eta egunero bi kilo arrain behar dituzte bizitzeko. Lehen hegoaldera joaten ziren, eta orain hemen gelditzen ari dira. Horren aurrean egiten al da zerbait?”.\nUraren kalitatea ere “oso txarra” dela uste du oriotarrak. “Errioan ibiltzen gara eta ikusten dugu nola dagoen ura, eta nola aprobetxatzen duten enpresek ur zikinak eta azidodun ura botatzeko eurite handiak daudenean. Usaintzen eta ikusten dugu hori guztia”. Bere ustez, Urolan egoera okerragoa da oraindik. “Hango angulariek diote ibaitik gertu dagoen araztegitik gora ez dela angularik pasatzen. Desesperatuta daude”.\nEizagirrek azaldu du beste toki batzuetan gobernuek erosten dutela harrapatzen den angularen %60a, gero hori berriz errioetan askatzeko: “Hemen ez da horrelako neurririk hartu”.\nArgi du angula harrapatzea arrantza baino zerbait gehiago dela. “Orion eta Euskal Herrian tradizio handia duen zerbait da; gure kulturaren parte da eta hori mantendu nahi dugu eta gure ondorengoei helarazi”.


Metalhead filmaren akaberan, hiru gazte ailegatu dira Oslotik Herari bisita egitera, honek igorri zien demoak erakarrita. Batek egin du aurkezpena: “Øystein dut izena, eta hauek dira Yngve eta Pal Ole”. Beren disketxea dute Oslon, ttikia baina arras cool-a omen dena. Musika talde bat ere osatu dute, baina haren izenik ez dute aipatu. Zaleak, halere, aise ezagutuko du omenaldia: Øysteinek Øystein Aarseth –Euronymous goitizenez– Mayhem taldearen sortzaileari egiten dio erreferentzia; bertze bi izenak batuta, Pelle Yngve Ohlin –Dead goitizenez– talde bereko abeslaria ateratzen zaigu. Erran bezala, omenaldia da kontua, alde batetik, urte haietan Mayhemek ez zuelako Islandiara bidaiatu eta, bertzetik, bidaiatzekotan, Ohlin gabe beharko zukeen, ordurako Dead goitizena baino gehiago haren egoeraren deskripzio zehatza baitzen.\nLords of Chaos filmak ez du Mayhem-en historia kontatzea helburu, Norvegiako black metala nola sortu zen kontatzea baizik, baina horretarako ezinbertzean toki handia eman behar bai Deadi, bai Euronymousi, bai Mayhemi. Jonas Åkerlund-ek zuzendu zuen; Bathory taldeko bateria jotzaile ohia izanda, iduri luke Åkerlundena izen aproposa zela esku artean dugun gaia lantzeko, baina filmak ez omen du arrakasta handirik izan musikazaleen artean. Rolling Stone aldizkarian franko kritika negatiboa idatzi zuen Kory Growk, eta han-hemenka sare sozialetan ez dira falta metalzaleen iritzi kritikoak. Zuzendariak oinarri gisa erabili zuen izen bereko liburua –Michael Moynihan-ek eta Didrik Søderlind-ek idatzia–, ordea, aski arrakastatsua gertatu da, sari bat –Firecracker Alternative Press Award, 1998an– jasotzeraino. Nire jarrera lehenbailehen argitze aldera, erran behar dut ezin izan nuela liburua akitu; filma, berriz, nahiko gustatu zitzaion musikan aditua edo tr00 kvltist-a ez naizen honi.\nBlack metal egitea nekagarria da benetan\nIstorioaren hari nagusia Øystein Aarseth Euronymous bada ere, filma bi partetan banatzen da: lehendabizikoan, goitiago aipatutako Dead abeslaria dugu protagonista, eta berarekin Mayhemen eta black metalaren inguruko giroaren sorrera; bigarrenean, Yngveren heriotzaren ondotik, Varg Vikernes ezagutzeko plazera edo izanen dugu, eta berarekin izenburuko anabasa ailegatuko da.\nMad Movies aldizkarian, komedia beltz gisa deskribatzen dute filma. Eta horretarik badu. Filmean, protagonistak, Aarsethek, eginahal guziak egiten ditu erakusteko muturreko metal brutalena bertzerik ez duela bulkatu nahi; are gehiago, etengabe predikatzen du musika klase bat ez, bizimodu bat dela black metala, bizimodu gaiztoa hain zuzen ere. Eta bera dela gaiztoetan gaiztoena. Alta bada, behin ere hutsik egin gabe, bere inguruan aurkitzen du bera baino aise gaiztakeria handiagoak egiteko prest dagoen jendea, eta, bera ez bezala, gauzak mutur-muturreraino eramatera ausartuko dena.\nAipatutako Pelle Yngve Ohlin Dead, adibidez, 1988tik 1991era Mayhemeko abeslaria izanen zena. Taldeak abeslari bat behar zuela jakinda, Suediatik kasete bat igorri zien taldekideei, baina gutun-azalean, kasetearekin batera, hildako sagu bat sartu zuen, gurutziltzatua eta, Oslora ailegatu orduko, aski usteldua. Heriotzarekin obsesionatua, animalien gorpuak gordetzen omen zituen ohatze azpian, heriotzaren urrina sentitzeko; kontzertuetan besoetan ebakiak egiteko ohitura izaten zuen, eta ez gara preseski ebaki ttikiez ari. Tiro bat bota eta bere buruaz bertze egin zuen taldeak entseatzeko zuen etxe batean, 1991ean. Aarsethek aurkitu zuelarik, poliziari edo anbulantzia bati deitu baino lehen, argazki batzuk egin zizkien lagunari eta lurrean hedatuak ziren burmuin puskei. Talentu handia ez ezik, egiazko problema psikologikoak ere ba omen zituen Deadek, akabera tragiko horretara eraman zutenak.\nAarsethen jarrerak krisi bat ekarri zuen taldera. Ordura artioko baxu jotzaileak, Jørn Stubberud Necrobutcher-ek, taldetik ospa egin zuen, argazkien aferagatik Euronymousekin haserre. Varg Vikernes-en ordua da. Filmaren bigarren zatia Aarsethen eta Vikernesen arteko maitasun-gorrotoaren kontakizuna da. Vikernes gauzak muturreraino eramanzalea bide zen; black metalzaleek kristautasuna mespretxatu eta Eliza gorroto badute, orduan ez da nahikoa horretaz mintzatzea. Zer edo zer egin beharko da. Eta horrela, 1992az geroztik, elizak hasi ziren kiskaltzen Norvegian.\nNorvegiako black metalzaleen giroa oilategi txikia izanik, neurri handi batean, oilar bakarra izateko lehia da Euronymousen eta Vikernesen arteko istorioa. Harik eta Vikernesek Aarseth erail zuen artio. Hogeita hiru nabalkada eman zizkion; horietarik hamasei, bizkarrean.\nFilmaren propagandak zioen “egian eta gezurretan oinarritua” zegoela –”based on truth and lies”–. Åkerlundek egiten duen kronika, oro har, segur aski egia bada ere, nire ustez gezurra Aarsethen aurkezpenean dago. Hollywoodeko estiloan, gaiztoak, alegia Vikernesek –Dead biktima da, bertze deus baino gehiago–, heroi bat behar du antagonista gisa. Lords of Chaos liburuak eta hurrengo sarrera batean komentatuko ditugun dokumentalek erakusten dute Aarsethek ez zuela alde ilunik falta. Filma, berriz, alde horiek zuritzen saiatzen da, pieza bakarreko heroia sortzeraino.\nDistantzia handiegia hartu eta hotzegi jokatu izana ere leporatu izan diote Åkerlunden filmari. Distantziarik hartu gabe, zaila da ikustea nola egin litekeen film hau; azken batean, “gaiztoetan gaiztoena naiz, deabruaren morroia naiz” eta “amak ordaindu dit nire diskoaren grabazioa” esaldien arteko kontraerranik ikusen ez zuten gazte batzuei buruz ari gara. Horretaz gainera, nire ustez, filmak xarmanki erakusten du zer-nolako dinamika sortzen ahal den talde ttiki batean, astakeria handiena ea zeinek botatzen duen edo izugarrikeria afrusena nork egiten duen ikusteko lehia sortzen delarik. Black metaleko zenbait taldek egiten duten musika interesgarria da, baina horrek ez du erran nahi musikari guziak maite behar ditugunik. Filmak, berriz, gure arreta merezi du, nire ustez, maisulana ez bada ere.\nZuzendaria: Jonas Åkerlund\nGidoilaria: Dennis Magnusson, Jonas Åkerlund\nAktoreak: Rory Culkin, Emory Cohen, Jack Kilmer\nHerrialdea: Britainia Handia, Suedia, Norvegia


Juan Ignacio Pérez Iglesiasek jaso du 2019ko Eusko Ikaskuntza-LABORAL Kutxa Saria - Laboral Kutxa Prentsa aretoa\nJuan Ignacio Pérez Iglesiasek jaso du 2019ko Eusko Ikaskuntza-LABORAL Kutxa Saria\nJuly 10, 2019 -an argitaratua Laboral Kutxa(e)k\nAizpea de Atxa artista nafar gazteaki, berriz, Gazte Saria eskuratu du «INpostuRA» proiektuagatik\nGolardoaren 25. edizioa dela-eta, emateko ekitaldia Chillida Lekun izan da eta omenaldia egin zaie 1995ean sortutako sariketa ospetsu horretako saridunei\nHernanin, 2019ko uztailaren 9an. Humanitate, Kultura, Arte eta Gizarte Zientzien Eusko Ikaskuntza-LABORAL Kutxa Saria eman diete Eusko Ikaskuntzako presidente Iñaki Dorronsorok eta LABORAL Kutxako Txomin Garcíak Juan Ignacio Pérez Iglesiasi, curriculumik onenarengatik, eta Aizpea de Atxari, Gazte Saria modalitatean, «INpostuRA» performance proiektuarengatik. Gaur izan da sari-banaketa, Chillida Lekun. Berezia izan da aurtengo sari bikoitza, 25 urte bete baitira sariketa sortu zela.\nArratsaldeko lehen orduan, bisitaldi gidatu pribatua egin da aurreko urteetan saridun izan direnekin, epaimahaiko kideekin eta hezkuntzaren alorreko eta erakundeetako ordezkariekin, orain arte saritutako guztien omenez. Leku berezi horretan, Eduardo Chillida artistaren zenbait lan dauden museoan, izan da ekitaldia, sariketaren hamargarren urtean (2004an) egin zen lekuan. Eduardo Chillidak ere jasoa du Eusko Ikaskuntza-Laboral Kutxa Saria, 1999an alegia.\nOndoren, ekitaldi akademikoa egin da, Eusko Jaurlaritzako lehendakari Iñigo Urkullu buru zela. Horiez gain, beste zenbait agintari ere etorri da sarituei ohore egitera: Eusko Legebiltzarreko presidente Bakartxo Tejeria, Gipuzkoako diputatu nagusi Markel Olano eta Espainiako Gobernuak Euskadin duen ordezkaria, Jesús Loza, besteak beste. EHUko ordezkari ugari ere izan da ekitaldian (errektore eta errektoreorde ohiak), eta bi saridunen lagunak ere bai.\nAizpea de Atxaren «INpostuRA» proiektuaren aurkezpenak eman dio hasiera ekitaldiari. Hona hemen zer adierazi duen Mondragon Unibertsitateko errektoreorde akademikoak, Jon Altunak, epaimahaiaren izenean: «Garaikidetasunetik abiatuta egin den proposamena da proiektua […]Gogoeta dinamikoa, interaktiboa eta berritzailea proposatzen digu betiereko galdera honetaz: Nor naiz ni?». Segidan, lehenbiziko Gazte Saria antolatu duten erakundeetako presidenteek —Eusko Ikaskuntzakoak eta LABORAL Kutxakoak, alegia— euskal kultura-harrobiaren potentziala azpimarratu dute.\nOndoren, Nafarroako Unibertsitateko Ikerketako errektoreorde Iciar Astiasaranek hartu du hitza, Eusko Ikaskuntza – Laboral Kutxa Sariaren epaimahaian curriculumik onena hautatzen jardun diren sei unibertsitateen izenean.\nEusko Ikaskuntzako presidente Iñaki Dorronsorok, berriz, Pérez Iglesiasen jarduna goretsi du, eta esan du euskarazko jarduera zientifikoaren bultzatzaile nagusietakoa dela. Azpimarratu du, halaber, pentsaera zientifikoaren dibulgaziori egin dion ekarpena: «jendeak zientziaz gehiago jakitea lortu du, eta gauzen benetakotasunaz gehiago arduratzea». Alderdi hori bera jorratu du LABORAL Kutxako presidente Txomin Garcíak ere: «Hesi eta aurreiritzi zaharrak desegiten lagundu du, beharbada hainbeste kalte egin digun letren eta zientzien arteko banaketa antzu horrek sortuak ziren hesiak eta aurreiritziak».\nBiziki hunkiturik jaso du Juan Ignacio Pérez Iglesiasek saridun-diploma. Zientziaren eta demokraziaren alde mintzatu da sariagatik eskerrak ematean: «Kritikatzeko aukerarik ez badago, ez dago ez zientziarik, ez demokraziarik». Haren iritzian, aurrerapauso handiak eman dira bi alor horietan, baina «oraindik ere asko dago desberdintasunak aintzat hartzen dituen kosmopolitismo adeitsua garatzeko, demokrazia eta ongizatea munduko zoko guztietara hedatzen lagundu duena». Pérez Iglesiasen ustetan, zientziak ez du mugarik eta, honenbestez, haren dibulgazioak ere ez luke mugarik izan behar.